ШАРҲЛАБ ЎҚИТИШ УСУЛИ – .:: Xadicha.uz\nШАРҲЛАБ ЎҚИТИШ УСУЛИ\nШарқ мамлакатлари, айни замонда, Марказий Осиё мадрасаларида асосий ўқитиш усулларидан бири – шарҳлаб ўқитиш усули тарихий анъанага эга. Шарҳлаб ўқитиш Х асрдан эътиборан мадрасаларга ҳамда қисман мактабларга татбиқ этила бошланди. Шарҳ фақат мадрасаларда ўқитиладиган асарлар учун эмас, балки барча илмий асарларга кенг изоҳ бериш, муаллифнинг фикрларини кенгайтириш, соддалаштириш учун хизмат қилган. Маълумки, мадрасаларда аниқ фанлардан: риёзиёт, фалакиёт, ҳандаса, жўғрофия, тиб илмлари; ижтимоий фанлардан: мантиқ, фиқҳ, илми қофия, илми бадеъ, илми маоний кабилар ўқитилган. Шуни алоҳида таъкидлаб ўтиш керакки, бу фанлар йўналишида улуғ олимлар томонидан яратилган илмий асарлар талабалар билим савиясидан анча юқори эди. Олимлар кўп ҳолларда ушбу асарларини ёзаётган вақтда мадраса талабаларининг билим савиясини, ёшлик хусусиятларини ҳисобга олмаган ҳолда ўзларининг билимларини асарга киритганлар. Чунки бу асарлар дарслик эмас-да. Шунинг учун талабалар ўқиётган асар материалларини пухта ўзлаштира олмаганлар, қийналганлар. Буни яхши тушунган кенг маълумотли мударрислар – олимлар бундай асарларни талабаларбоп қилиб қайта ишлаб чиққанлар. Улар мадрасада ўқитиладиган ҳар бир асар учун шарҳ ёзганлар. Мазкур шарҳловчи олимлар асарнинг бошидан охиригача шарҳ беришга, асар муаллифининг фикрларини кенг миқёсда очишга ҳаракат қилганлар. Бундай шарҳлар мадраса талабаларининг асарни тушунишлари учун катта ёрдам берган. Демак, талаба илмий асарни ҳам, унга ёзилган шарҳни ҳам ўқишга мажбур бўлган. Шарҳ асардаги ҳар бир муаммони очишга хизмат қилган. Айниқса, мантиқ илмини, илми аруз, илми маоний, илми бадеъ каби адабиётга оид илмларнинг моҳиятини очишда шарҳлаб ўқитиш усули катта ёрдам берган.\n– Мударрислар талабалар таълим-тарбиясига ниҳоятда катта масъулият билан қараганлар. Ўз даврининг олимлари томонидан ёзилган ва дарслик сифатида фойдаланиладиган асарлар талабалар руҳиятини, билим савиясини яхши билган мударрис – педагоглар, бундай асарларга шарҳ ёзганлар. Шарҳловчи мударрис дарслик-асарнинг бошидан охиригача тушунтириш матнини ёзган, асар муаллифининг илмий фикрларини кенг таҳлил этган, керакли ўринларда шу мавзудаги бошқа илмий асарлар билан муқояса қилган. Шундай шарҳ берувчиларни шориҳ – деб атаганлар. Шориҳлар мударрис-педагог бўлиш билан бирга, ўз даврининг билим доираси анча кенг олимлари ҳам бўлганлар. Кўп ҳолларда шориҳлар шарҳларни китобнинг ҳар бети ҳошиясига ёзганлар. Бундай шарҳни шарҳи муҳашшо ёки ҳошияйи шарҳ деб атаганлар.\n– Маълумки, Шайх Саъдийнинг «Гулистон» асари неча-неча асарлар давомида мадрасаларда ўқитилган. 1909 йилда Муродхўжа домла Солиҳхўжа ўғли уни ўзбек тилига таржима қилган; шу билан бирга, талабаларга ва мударрисларга қулай бўлсин учун кўпгина сўфиёна фикрларга, жўғрофий номларга, тарихий исмларга кенг шарҳ берган. Шундай шарҳлар талабалар учун асар мазмунини, бадииятини, ижодкорнинг фалсафий қарашларини чуқур идрок қилиш имконини берган. Шунинг учун ҳам китобга шарҳ берувчи мударрис турли манбаларни кўздан кечиради ва шарҳ учун материаллар тўплайди. Ўз вақтида Алишер Навоий раҳнамолигида ҳам Ҳирот шаҳрида ўнлаб шориҳлар етишиб чиқдилар.\n– Буюк мутафаккирлар асарларига ёзилган шарҳлар талабалар учун ниҳоятда катта аҳамиятга эга бўлган. Бу ҳақда қомусий олим Ибн Сино ўзи билан кечган қизиқ бир воқеани ҳикоя қилади. Ибн Сино одати бўйича китоб дўконларини айланиб юрганида саҳҳоф унга бир китобни тавсия қилади ва пулга ниҳоятда муҳтожлигини ҳам айтади. Ибн Сино бу китобни дўкондор айтган нархга олади ва уйидаги китоб жавонига ташлаб қўяди. Кунлардан бир кун олим шу китобни варақлай бошлайди. Тасодифни қарангки, у даражада хушига ёқмай олган ушбу китоб Арастунинг «Метафизика» асарига Абу Наср Форобий томонидан ёзилган «Мо баъда ат-табиа» («Табиатдан ташқари нарсалар») шарҳи эди. “Арастунинг «Табиатдан ташқари нарсалар» китоби мақсадларини тушунмай, диққат бўлиб юрардим. Бир кун Абу Насрнинг бу борада шарҳини топиб олдим, бундай китоб топганимдан хурсанд бўлиб, худога шукур қилдим ва атайлаб рўза тутдим, фақирларга хайр-садақа улашдим”.


Голландия сафари ёхуд “Аякс”дан нималарни ўрганишимиз керак?\n9 август, 2018, 17:24 572\nТеглар:Аякс | Металлург | Суперлига\n"Аякс" академиясига саёҳат.\nЎзбекистон футболини ҳар жиҳатдан қўллаб-қувватлаш ва ривожлантириш мақсадида Ўзбекистон футбол ассоциацияси Европанинг бир қатор футболи ривожланган мамлакатлари билан яқин ҳамкорликни ўрнатмоқда ва меморандумлар имзоланмоқда. Ана шундай келишувлардан бири Голландия қироллик футбол иттифоқ билан ҳам ўрнатилган бўлиб, бугунги кунда унинг амалдаги ижроси рўёбга чиқмоқда. 22-27 июль кунлари “Пахтакор”, “Металлург”, “Қизилқум”, “Қўқон-1912” ва “Сўғдиёна” жамоаларининг мутасадди раҳбарлари Амстердамга ташриф буюриб, у ерда дунёга машҳур “Аякс” жамоаси ва унинг академиясидаги иш фаолияти билан яқиндан танишиб қайтдилар. “Металлург” клубининг спорт директори Шавкат Саидов ҳам ушбу сафардан катта таассуротлар билан қайтиб келди. Шу боис у биз учун кўрган-кечирганлари ҳақида гапириб берди.\n“Аякс”нинг учта асосий тамойили\n- Голландия сафари Ўзбекистон футбол ассоциациясининг ташаббуси билан уюштирилди. “Пахтакор”, “Қизилқум”, “Қўқон-1912”, “Металлург” ва “Сўғдиёна” жамоаларидан ҳамда ЎФАдан ҳам биттадан вакил ушбу сафарда бўлиб қайтдик. Бизни Амстердамда жуда яхши кутиб олишди. “Аякс” стадионининг олдидаги меҳмонхонага жойлашдик. У ердан икки юз метр нарироқда “Аякс” клубининг академияси жойлашган экан. У ерда икки нафар бола тарбияланади. У ерда тушликкача асосан семинарларда қатнашдик. Куннинг иккинчи ярмида эса академиянинг бир қатор ёш тоифаларидаги жамоаларнинг машғулот жараёнларини кузатдик. Шунингдек, у ерда биз чемпионлар лигаси саралашидан ўрин олган “Аякс” ҳамда Австриянинг “Штурм” жамоалари ўртасидаги ўйинга ҳам бордик. Сафардан кўзланган асосий мақсад нима? Асосан “Аякс” клубининг ташкил этилиши, клуб академиясидаги асосий эътиборнинг нимага қаратилгани, ўқув-машғулот методикалари, скаут бўлимининг иш фаолияти ва шунга ўхшаш масалалар билан яқиндан танишдик. Ҳар бир футбол академиясининг ўз филасофияси бўлиши керак экан. Шахсан мен учун бу катта аҳамиятга эга бўлди. Биласизми, “Аякс” клуби ташкил этилганидан бери шу кунгача бўлган давргача клубнинг ўйин услуби ўзгармаган. “Аякс” доим мухлисларга ёқадиган жамоа бўлиб келган. Масалан, ёшлигимиздан “Спартак”, “Пахтакор”, “Динамо” (Киев) каби жамоаларнинг ўйин услубларини кўз олдимизга келтирардик. Худди шундай тарзда “Аякс”нинг ҳам ўз ўйин имзоси бор. Биз у ерда бўлиб шуни яхши билдикки, асосий клубга ёки академиясига қандай мураббий олиб келинмасин у биринчи навбатда клубнинг тарихини яхши билиши керак. Кимлар ишлаган, кимлар нималарга эришган, кимлар из қолдирган, умуман шунга ўхшаш тарихини билиши шарт. “Аякс” мана шундай ўз анаъналаридан чекинмайдиган катта клуб. Бу жамоанинг фалсафасида учта асосий тамойил бор экан ва улар шунга амал қилишаркан.\n- 1. Футболчи тўпни йўқотдими, у шу заҳотиёқ қаерда бўлмасин тўпни олиб қўйиши керак.\n- 2. Тўп “Аякс” жамоасида бўлганида тўпнинг атрофида рақиб ўйинчиларига нисбатан “Аякс” футболчилари кўпроқ бўлиши лозим экан. Сабаби бу ҳол вазиятдан чиқиб кетиши учун ҳам керак.\n- 3. Тўпни олдингми, тезроқ олдинга қараб ўйнаш.\nАкабемия тарбияланувчиларига эътибор\n- “Аякс” академиясининг методикаларини ҳам бизга тушунтириб ўтишди. У ерда 8 ёшдан болани қабул қилишади. 12 ёшгача футболчи билан фақат тактик ва техник томонлама ишланади. 12 ёшдан кейин жисмоний тайёргарликка эътибор қаратилади. Шунингдек, академияда учта спорт тури бўйича ҳам машғулотлар ўтказилади. Булар – енгил ва оғир атлетика, дзюдо ҳамда сузиш. Бу спорт турларининг мураббийлари ҳафтада бир марта академиянинг ҳар бир гуруҳи билан шуғулланади. Эътиборлиси, “Аякс”нинг асосий таркибига дзюдо машғулотлари ўтказилар экан. Бу футболчининг ривожланишига ва яккакурашлар учун жуда керакли услуб экан. Шу билан бирга академияда футболчилар билан индивидуал тарзда ишлашга ҳам алоҳида эътибор қаратилади. Ҳар бир позициянинг ўз мураббийлари бор. Масалан, ҳужумчилар, ярим ҳимоячилар, ҳимоячилар ва дарвозабонлар билан бошқа-бошқа мураббийлар шуғулланади. Масалан, бир гуруҳда тўрт нафар ҳужумчи борми, уларга алоҳида мураббий бириктирилган. У эса ҳужумчиларни гол уришга ва зарбаларни аниқ тепишга ўргатади. Бундан ташқари, 8 ёшдан қабул қилинган ҳар бир бола мониторинг қилиб борилади. Ҳар йили икки марта махсус комиссия ўша болани мониторингини кўриб чиқади. Масалан, 8 ёшида қандай эди-ю, 10 ёшида қай ҳолатда, камчиликлари қандай? Агар ўша камчиликлари камаймаётган бўлса, яна шунинг устида ишлашади.\n“Аякс”да болаларни қандай хусусиятларига қараб олишади?\n- Биз учун энг асосий янгиликлардан бири шу бўлдики, 14 ёки 16 ёшли йигит ўз ёшига нисбатан ҳар томонлама ривожланиб, ўйин сифати ошган бўлса, уни ўз жамоасида ушлаб турмасдан дарҳол ўзидан катта ёшдаги жамоаларга ўтказиб юборишади. Бизда эса қандай? 16 ёшида ўша ўйинчи ўз жамоасида ўзини кўрсатиб, ажралиб турса уни зўр-зўр деб юраверамиз. Ваҳоланки, ўз жамоасида унга рақобатчи йўқ. “Аякс”да эса бундай пайтда ўша ўйинчини тезроқ оғир меҳнатга олиб чиқиш учун ўзидан юқоридаги жамоаларга ўтказиб юборишади. Агар ўша бола асосий жамоада ўйнашга тайёр бўлса, шу заҳоти қабул қилинади. У ерда футбол учун технологиялар бор. Ҳар хил турдаги тестлар ўрнатилган. Клубнинг Осиё, Африка, Европа, умуман бутун қитъалар бўйлаб скаутлари фаолият кўрсатади. Улар дунёнинг турли бурчакларидан иқтидорларни излаб юрадилар. Бизда эса бундай ёш ўйинчиларга камроқ эътибор берамиз, барибир ёши катта футболчиларга таянаверамиз. “Аякс”да эса иқтидорли, ўсиб келаётган ёшларни ўйнатишга қўрқишмас экан. Масалан, “Аякс” – “Штурм” ўйинида амстердамликларнинг сардори 19 ёшли футболчи эди. Ҳозирги кунда унга “Бавария”, “Барселона” каби клублар харидор бўлиб туришибди. Хуллас, у ерда юқорида айтганимдек, филасофияга катта эътибор қаратишади. Шу билан бирга улар доим кучли мутахассисларни жалб қилишади. Футболчи қобилятли бўлмасин, агар мураббий ўз ишининг устаси бўлмаси, бари бефойда деб ўйлашади. “Аякс”да мураббийларни танлашга ҳам алоҳида эътибор қаратишади. У ўша клубнинг филасофиясини чуқур билиши лозим. Академияда болаларни қандай критериялар бўйича қабул қиласизлар деб сўрадик ва маълум бўлишича. асосан техникаси ҳамда тез фикрлаш қобилиятига қараб олишади, қолган жиҳатлари эса иккинчи даражали ҳисобланади. Ўз навбатида улар биздаги футбол билан ҳам қизиқишди. Энди сентябрь ойида “Аякс”дагилар Ўзбекистонга ташриф буюришади. Биз бу сафар давомида ўзимиз учун кўп нарсаларни олдик. Амстердамнинг энг чиройли жойи – бу “Амстердам Арена” стадиони экан. У ерда мухлислик маданияти ҳам юқори даражада. “Штурм”га қарши ўйин давомида бирор инсоннинг сигарета чекканини ёки тартибни бузганини кўрмайсиз.\n“Аякс” академиясида мураббий – ота, дўст ва қаттиққўл\n- “Аякс”да яна бир эътиборимизни тортган нарса шу бўлдики, асосий жамоанинг ўйин схемаси 4-3-3 кўринишида бўлса, академиясининг барча ёшдаги жамоалари ҳам худди шу тактикага мослашади. Масалан, бизда 10 ёшли футболчиларнинг мураббийи бошқа тактикада, 14 ёшли жамоанинг мураббийи яна бошқа услубни қўллаши мумкин. Биз эса улардан нима учун бундай деб сўраганимизда, асосий мақсадимиз бош жамоага тайёр футболчиларни етказиб бериш дейишди. Масалан, ўнг қанот ҳимоячиси 8 ёшиданоқ қандай ўйнаш, қандай тактика бўйича ҳаракатланишни билса, асосий жамоага келганда эсанкираб қолмайди, чунки у қандай ўйнашни билади деб айтишди. Шу боисдан ҳам академия тарбияланувчилари доимий тарзда мониторинг қилиб борилади. Шунингдек, академия мураббийлари ҳар йили ўзгартирилар экан. Энди шуни ҳар олти ойда қўллашмоқчи. Бунинг сабаби шундаки, футболчилар исталган мураббий билан ишлашга кўникишлари лозим. Чунки бу – ҳаёт, унда доим мураббийлар ўзгариб туради. Шунинг учун мураббийни ўзгартириб туришларининг асосий сабаби шу. 8 ёшдан қабул қилинган мураббий дастлаб отадек бўлиши, 12 ёшдан кейин эса мураббий дўстга айланади. 16 ёшдан сўнг эса қаттиқроқ мураббий лозим бўлади. Чунки футболчининг ўтиш даврида назоратни анча кучайтиришади. Бу нозик масала. Бундан буёғига ўша болани катта ҳаётга тайёрлаш ҳам зарур ҳисобланади. Уларнинг фикрича, бир бола билан мураббий 10 йил бирга ишламайди. Юқорида айтганимдек, болаларнинг ўз ёш тоифаларига қараб турли мураббийлар тайинланади. Ишда профессионалликка ҳам жуда катта аҳамият берилади.\n“Аякс” афсоналари билан учрашувлар\n- Сафар давомида Эдвин Ван дер Саар, Михаэль Райцигер, Рональд Де Бур каби “Аякс”нинг афсоналари билан учрашдик. Айтишим керакки, улар билан анча гаплашиб ўтирдик, керакли билимлари билан ўртоқлашдилар. Дарвоқе, “Пахтакор” бош мураббийи Шота Арвеладзе сафар давомида бир қатор ташкилий ишларимизга Тошкентдан туриб ёрдам бериб турди. Масалан, Арвеладзенинг таклифи билан Рональд Де Бур биз билан учрашдик. У билан анча гаплашдик ва қандай таклифлар ва саволлар бўлса бемалол жавоб бераман дея, мазмунли суҳбат қурдик. Бир сўз билан айтганда, Голландияга сафаримиз жуда ажойиб ва сермазмун тарзда ўтди.\n“Металлург”: Жорий мавсумда нималар амалга оширилди ва янги мавсумга қандай режалар қўйилди?\n“Металлург” – “Бухоро” тўқнашувларида қандай натижалар қайд этилган?\nАндрей Шипилов: Бундай учрашувлар ёш футболчиларимиз учун улкан тажриба ҳисобланади


ОАВ: Қатар гелий ишлаб чиқаришни тўхтатди\n00:19 / 14.06.2017\nДунёда гелий ишлаб чиқариш бўйича 2-рақамли ишлаб чиқарувчи ҳисобланадиган Қатар ўз қўшнилари томондан эълон қилинган иқтисодий бойкот сабабли инерт газни тайёрлаш бўйича корхоналари ёпишга мажбур бўлди. Бу ҳақда вазиятдан хабардор манбага иқтибос келтирган ҳолда Reuters ахборот агентлиги хабар бермоқда.\nҚатардаги иккита гелий ишлаб чиқарувчи корхона Qatar Petroleum давлат нефть-газ компанияси филиали бўлган RasGas ташкилоти томондан бошқарилади. Компанияда маълум қилинишича, корхоналар Саудия Арабистони Қатар билан чегарасини ёпгани сабабли ёпилган, чунки Саудия Арабистони шу тариқа гелийни қуруқлик бўйлаб экспорт қилиш йўлини тўсиб қўйган.\nЁпилган корхоналар йилига 2 млрд куб метр гелий ишлаб чиқарган, бу миқдор эса бу газга дунёдаги талабнинг 25 фоизини таъминлаган.\nГелий халқ хўжалигида, жумладан металлургияда, озиқ-овқат саноатида ва пуфакларни шиширишда кенг қўлланади.\nҚатар амири Араб давлатлари лигаси саммитида иштирок этади\n21:30 / 08.04.2018\nСаудия Арабистони Қатарни оролга айлантирмоқчи – ОАВ\n08:39 / 07.04.2018


17:40 / 03.10.2016\nБританиянинг Оксфорд ва Кембриж Университети ҳамда Лондон Қироллик Университети ва коллежи шифокорлари Одам иммунтанқислиги вируси инфекциясидан зарарланган катта ёшли кишини даволашнинг уддасидан чиққанларини маълум қилишди. Бу ҳақда, The Sunday Times нашри ёзмоқда.\n44 ёшли британиялик эркак ОИВ хасталигидан тузалган. У, вирусга қарши махсус даволаш курсидан муваффақиятли ўтган биринчи бемор бўлди. Янги усул, олимларнинг сўзларига кўра, ОИВни тананинг фақатгина фаол бўлган эмас, балки барча қисмида таъқиб этиб, йўқ қилиш имконини беради. Тадқиқотлар шуни кўрсатганки, бемор қонидаги вирус шунчалик камайганки, таҳлиллар салбий натижани кўрсатган.\nСтандарт антиретровирусли даволаш фаол зарарланган ҳужайраларга қарши курашади, аммо вирусни юқтирган бироқ фаол бўлмаган бошқа T-лимфоцитларни ўз ҳолига қўяди. Бу эса, бугунги кундаги дорилар ОИВ инфекцияси фаоллигини назорат қила олиши, аммо уни йўқота олмаслигини билдиради. Олимларга кўра, улар таклиф этаётган даволаш услуби синов жараёнида бўлгани сабаб кенг клиник қўллашга мўлжалланмаган.\nЖаҳон соғлиқни сақлаш ташкилотининг 2014 йилги статистик маълумотларига кўра, дунёда 37 млн киши ОИВ вирусини юқтирган. 34 млн киши эса, ушбу хасталик билан боғлиқ ҳолатлар қурбони бўлган. Ҳисобот даврига келиб, ҳар йили 1,5 миллионга яқин инсон асосан бетартиб жинсий ҳаёт кечирувчилар орасида кенг тарқалган вирусдан ҳалок бўлган, 2,2 миллионга яқин одам вирус ташувчиси ҳисобланган.\nЖССТ ОИТС ОИВ даволаш курси\nЯнги қарор: ОИВ инфекцияси тарқалишининг олдини олиш тизими янада такомиллаштирилади


Мбаппе: «Узр сўрайман. Энг муҳими — келгуси синовларда янада кучлироқ бўлиш»\nШвейцарияЕвро-2020МбаппеФранция миллий жамоаси\nФранция миллий жамоаси ҳужумчиси Килиан Мбаппе Евро-2020 1/8 финалидан ўрин олган Швейцарияга (3:3, пенальтилар серияси — 4:5) қарши ўйиндан сўнг ўз фикрларини билдириб ўтди.\nЭслатиб ўтамиз, «ПСЖ» ҳужумчиси ҳал қилувчи пенальтидан фойдалана олмади ва Франция турнирни тарк этди.\n«Саҳифани ўзгартириш қийин. Турнирдан чиқиб кетиш оғир. Мақсадимизга эриша олмадик. Пенальти учун узр сўрайман. Жамоага ёрдам бермоқчи эдим, аммо бундан ҳеч нарса чиқмади.\nУшбу спорт турини кўтарилиш ва пасайишлари билан яхши кўраман. Биламан, мухлислар хафа бўлишди. Аммо барибир қўллаб-қувватлаганингиз ва доим бизга ишонганингиз учун миннатдорчилик билдирмоқчиман. Энг муҳими — келгуси синовларда янада кучлироқ бўлиш. Швейцарияни табриклайман ва уларга омад тилайман», — деб ёзади ҳужумчи «инстаграм»даги саҳифасида.


Иссиқхонада помидор етиштириш – Tadbirkor-Fermer\nШундай шароитда ҳам иссиқхонада барча агротехник чора-тадбирлар тўғри ва ўз вақтида ўтказилса, юқори ва сифатли ҳосил олиш мумкин. Бу ҳақда маълумот олиш учун Ўзбекистон сабзавот, полиз экинлари ва картошкачилик илмий тадқиқот институти катта илмий ходими Бахтиёр КАРИМОВга мурожаат қилдик.\n— Салқин кунлар бошланиши билан август ойининг биринчи ўн кунлигида экилган помидорнинг 30-35 кунлик кўчатлари иссиқхонадаги доимий жойга ўтқазилади, — дейди Б.Каримов. — Ноябр ойига келиб эса, помидорларнинг ўсиши ва ривожланиши бирмунча пасаяди. Бунга қуёшсиз, булутли кунларнинг кўп бўлиши, салқин тушиб қолиши сабаб.\n— Бунда қандай йўл тутиш керак?\n— Бутун эътибор ҳароратни тутиб туришга қаратилади, яъни иссиқхона ичидаги ҳарорат кундузи +22… +24, кечаси +18… +20 даража ушлаб турилиши лозим. Шунингдек, ўсимлик қуёш нурига яхшироқ тўйиниши учун иссиқхона ойналарини яхшилаб ювиш керак бўлади. Иситиш ва шамоллатиш тизими соз ишлашини таъминлаш керак.\n— Ўғитлаш ҳам талаб этиладими?\n— Албатта. Ноябрда азотли ўғитлардан кўра, кўпроқ калийли ўғитлардан фойдаланиш мақсадга мувофиқ. Бунда калий хлорид ўрнига калий сулфат солиш тавсия этилади. Шунингдек, макро ўғитлар билан микроунсурлар эритмаси ўсимлик баргларига пуркаб турилса, кўчатлар тез ривожланиб, ҳосилдорлик ошади. Лекин бу ойда помидор гулларининг табиий чангланиши ва мева тугиши қийинлашади. Бу айрим кўчатларнинг гуллари тўкилиши, чангланган тақдирда ҳам хунук, харидорбоп бўлмаган ҳосил тугишига олиб келиши мумкин.\n— Бунинг олдини олиш учун нима қилиш керак?\n— Сабзавоткорнинг ўзи кўчатларга «ёрдам» бериб юбориши мумкин. Бунда чангланишга ёрдам берувчи махсус стимулятор воситалардан фойдаланилади. Бундай стимуляторларга «ТУ», «Полистимулин 2» ва «Томатон»ларни мисол келтирса бўлади. Ушбу стимуляторлар билан ишлов берилганда ҳосилдорлик ошиб, мевалар тезроқ пишиб-етилади.\n— Кузги-қишки мавсумда ҳарорат ва ёруғликнинг тобора пасайиб бориши, ҳаводаги намликнинг юқори бўлиши помидорларни турли касалликларга чидамсиз қилиб қўймайдими? Уларга қандай касалликлар тушади?\n— Тўғри, кучсизлантиради. Кузги-қишки мавсумда иссиқхоналардаги помидор экинига, асосан, макроспориоз, фитофториоз, қўнғир доғланиш, кулранг чириш, бошқа турли вирусли ва замбуруғли касалликлар тушади.\nЗамбуруғли касалликларга қарши «Фоликур», «Фоликоп» (10 литр сувга 8 граммдан), «Ридомил голд» (10 литр сувга 10 грамм), «Квадрис» (10 литр сувга 2 грамм) фунгитсидлари яхши самара беради. Ёрлиғида қандай қўлланиши ёзилган бўлади. Вирусли касалликларнинг олдини олиш учун иссиқхонадаги ташувчи зараркунандаларга қарши курашиш талаб этилади. Яна касалланган ўсимликка ёғсизлантирилган сут (10 литр сувга 1 литр сут миқдорида) эритмаси билан ишлов бериш мумкин. Шунингдек, ўсимликни макро ва микроунсурлар (магний, калий, рух, олтингугурт каби) билан озиқлантириш тавсия этилади.\n— Иссиқхонада помидорларни парваришлаш жараёнида яна нималарга эътибор қаратиш лозим?\n— Помидор кўчатини доимий равишда ипга ўраб туриш талаб этилади. Бачкилари ўсиб кетмасидан чилпиб турилиши керак. Тупроғини доим юмшатиб туриш лозим. Шунингдек, ноябрда иссиқхонада қишки-баҳорги мавсум учун кўчат тайёрлаш ишлари ҳам олиб борилади.\n— Кўчат тайёрлаш қандай амалга оширилади?\n— Ноябрнинг иккинчи ўн кунлигида уруғлар бир ой олдин тайёрланган махсус озиқали 10х10 ёки 8х8 сантиметр ўлчамли тувакчаларга экилади. Тувакчалар эса 1-2 ой олдин чиринди гўнг, унумдор тупроқ, ўтган йилги дарахт қипиғи (1:1 нисбатда)дан тайёрланади. Уруғ сепилишидан олдин сувда эрувчи фунгитсидлардан «Мокап» ва «Видат Л» билан ишлов берилиши керак.\n— Улар махсус жойда етиштириладими? У ерда ҳарорат қандай бўлиши керак?\n— Умуман, кўчатлар махсус кўчатхоналарда етиштирилгани маъқул. Ҳарорат уруғ экилганидан сўнг +20…+24 даража бўлиши лозим. Кўчатлар униб чиққандан сўнг ҳароратни 2-3 даражага пасайтириш мумкин. Кўчатларда 2-3 та чин барг пайдо бўлгач, мунтазам минерал ўғитлар билан озиқлантириб, сув қуйилиб турилади. 50-55 кунлик кўчатлар эса декабр ойи охири, январ ойи бошларида иссиқхонадаги доимий жойига кўчириб ўтқазилади.


Туркий тилли давлатлар вазирлари пандемия билан боғлиқ вазиятни муҳокама қилмоқда — LifeUz\nТуркиянинг Истанбул шаҳрида Туркий тилли давлатлар ҳамкорлик кенгаши соғлиқни сақлаш соҳасида мувофиқлаштирувчи илмий қўмитаси йиғилишининг очилиш маросими бўлиб ўтди.\nТуркия, Венгрия, Озарбойжон, Қозоғистон ва Қирғизистон соғлиқни сақлаш вазирлари қатнашаётган йиғилишда Ўзбекистон Соғлиқни сақлаш вазири Алишер Шодмонов бошчилигидаги делегация ҳам иштирок этмоқда. Шунингдек, мазкур тадбирга ЖССТнинг Европа минтақавий бюроси раҳбари Ҳанс Клюге ҳам ташриф буюрган.\nМаросимни Туркий тилли давлатлар ҳамкорлик кенгашининг бош котиби Бағдат Амреев очиб берди.\nТадбирда Алишер Шодмонов сўзга чиқиб, Ўзбекистонда коронавирусга қарши курашиш борасида амалга оширилаётган чора-тадбирлар ва бунда халқаро жамоатчилик, жумладан, Туркия билан тизимли ҳамкорлик алоқалари йўлга қўйилганини алоҳида таъкидлади.\nЖССТнинг Европа минтақавий бюроси раҳбари Ҳанс Клюге ва Туркия Соғлиқни сақлаш вазири Фахриддин Қовжа ўз нутқларида Ўзбекистоннинг пандемияни жиловлаш борасидаги ҳаракатларига ижобий баҳо бериб, қисқа фурсатларда касалликка чалинган беморларни даволашга ихтисослаштирилган шифохоналар қуриб битказилгани, Covid-19’га гумон қилинганларни саралаш ва тақсимлаш тизими яхши йўлга қўйилгани, вирусга қарши қўлланаётган қатор дори воситалари ва тиббий буюмлар мамлакатнинг ўзида ишлаб чиқарилаётгани Ўзбекистоннинг салоҳиятидан дарак беришини эътироф этишди.\nУшбу муҳим йиғилишнинг асосий мавзуси – шу кеча-кундузда дунёнинг энг долзарб муаммоси бўлиб турган коронавирус пандемиясига қарши курашишда минтақалараро ҳамкорлик, янги вирус бўйича тўпланган тажрибалар билан ўртоқлашиш, қардош халқлар соғлиқни сақлаш тизимлари ўртасида шу ва бошқа масалаларда кенг кўламли ҳамкорликни ривожлантириш масалаларидир.\nУшбу илмий анжуман кун тартибида:\nкоронавирус инфекциясини ташхислаш ва даволаш;\nоғир аҳволдаги беморларни парваришлаш;\nвирусга қарши курашаётган тиббиёт ходимларининг хавфсизлигини таъминлаш;\nэпидемиологик вазиятни бошқаришда электрон тизимларни жорий қилиш;\nCovid-19’га қарши вакцинация жараёнларида биргаликда ҳаракат қилиш каби масалалар муҳокама қилинади.


Орол денгизи сувида фақат битта жонзот яшаб қолди. У артемиядир. Артемия ҳамон мутацияга учрамай, 100 миллион йиллардан буён ўзгаришсиз келаётган оддий организмлардан бири. Артемиялар ер юзида асосан хлорли, сульфатли, карбонатли, ҳар литрида 300 граммгача тузи бор шўр сувда учрайди. Улар сув ўтлари, бактериялар билан озиқланади. Орол денгизидаги артемиялар асосан урғочи, лекин улар ўз-ўзидан кўпайиш хусусиятига эга.\nАртемия цисталари асосан Хитой, АҚШ, Россия, Қозоғистон, Мўғулистон ва Эрон давлатларининг тузли кўлларида етиштирилади. Ўзбекистонда эса фақат Орол денгизида учрайди. Артемия цисталарини соф тарзда олиб бўлмайди. Дастлаб денгизда қалқиб турган биомасса йиғиб олинади. У ҳали тўлиқ кўпайиб улгурмагани учун фақат денгиз четидан йиғиб олинади. Цисталарнинг ўртача диаметри 235,5 микромиллиметр. Уни фақат микроскоп ёрдамида кўриш мумкин. Артемия цисталари йиғиб олингандан кейин махсус тайёрланган ҳовузга сув қуйилиб, белгиланган ҳароратда личинкалар пайдо қилинади. Бу балиқ личинкалари учун жуда зарур озуқадир.


02 декабр 2020, Тошкент вақти: 12:21\nМадинанинг 1 январдан ишсиз қолишидан хабари бор:\n- Бошлиқларимиз “январдан бўшайсизлар, ўзларингга бошқа иш топинглар”, дейишди. Жуда кўп бухгалтерлар ишсиз қолиб кетаяпти, деди Мадина.\nЗангиота туманидаги 49-мактаб бухгалтерининг “Жуда кўп бухгалтерлар ишсиз қолиб кетаяпти”, деган гапини Халқ таълими вазирлигининг масаладан хабардор мулозими бироз конкретлаштирди.\n“Туманнинг катта-кичиклигига қараб, мактаб бухгалтерларининг 60-70 фоизи бўшатилади”, деди мулозим.\n49-мактаб бухгалтери яқинда бўлиб ўтган бир мажлисда “тумандаги раҳбарлар ишдан бўшатиладиган бухгалтерларга ҳеч қандай компенсация берилмаслиги”ни айтди, деб шикоят қилди.\n"Ишдан бўшатиладиганлар компенсация олади"\nБухгалтернинг шикоятини Озодлик мухбиридан эшитгач, вазирлик мулозими “Ишдан бўшатиладиган ҳар бир мулозим Меҳнат кодексида назарда тутилган меъёрларга биноан ишини йўқотгани учун компенсация олади”, деган гапни таъкидлаб айтди.\nСоветча моделга қайтув?\nТуман ёки шаҳар халқ таълими бўлимларида марказлаштирилган бухгалтерия бўлиши, аслида, янгилик эмас. Совет даврида мактаб қанчалик катта бўлмасин, ўзининг бухгалтерияси бўлмас эди. Мактабларда бухгалтер лавозими Ўзбекистон мустақилликка эришганидан сўнг жорий этилган эди.\nМана энди, бугунга келиб, яна ўша эски, Советча моделга қайтилаяпти. Шундай қилинса тўғрими бўладими?\nБухгалтернинг холис фикри\nМадинадан ўзининг шахсий манфаатларини йиғиштириб қўйиб, фикр билдиришини илтимос қилдик.\n“Президентимиз бу ишни маблағни тежаш учун қилаяпти. Лекин ўйлаб кўринг: битта мактабда ўқитувчилар, техходимлар бўлиб 100 дан ортиқ одам ишлайди. Мана шундай шароитда, мактабнинг ўз бухгалтери бўлса, ҳужжатлари рисоладагидай туради. Текширув келса ҳар бир саволга жавоб бера олади. Марказлаштиришса, битта бухгалтер 500-600 кишининг ойлигини ҳисоблаши керак бўлади. Улгурадими бунга? Албатта, улгурмайди”, деди бухгалтер.\nПрезидент қарори ўзанидаги изоҳлар\nХалқ таълими вазирлиги мулозими эса, бухгалтериянинг марказлаштирилиши заруратини бундай тушунтирди.\n“Мактаблардаги бухгалтерияларда хато жуда кўпайиб кетди. Бунинг устига мактаблар учун яхши бухгалтерлар топиш қийин бўлиб кетди – ойлик кам. Асосан, ўрта маълумотли бухгалтерлар. 75 фоизи ўрта маълумотлилар. Талон-тарож кўпайиб кетди. Шунинг учун бухгалтериялар марказлаштирилиб, асосан олий маълумотлилар ишга олинаяпти”, деди вазирлик мулозими.\nХалқ таълими вазирлигининг Молиялаштириш, бухгалтерия ҳисоби ва ҳисоботи бошқармаси бошлиғи Нодир Муротов вазирлик расмий сайтида 18 декабрь куни эълон қилган мақоласида, жумладан, бундай деган:\n“Бугунги кунга қадар таълим муассасаларидаги индивидуал бухгалтерия самарали фаолият юритиши учун мактаб директори ҳам етарли даражада ҳисоб-китоб илмига эга бўлиши талаб қилинар эди. Табиийки, мактаб директорлари бу борада етарли билимга эга бўлмагач, турли қонун бузилишлари юзага келарди. Кимдир директор фонди маблағларини нотўғри тақсимлайди, яна кимдир ўз таниш-билишларига устамалар беришга интилади. Ўтган йиллар давомида бизга фуқаролардан келиб тушган кўплаб мурожаатларда айни шу мавзу кўтарилган”.\nВазирлик бошқармаси бошлиғи Нодир Муротовнинг бу гаплар Ўзбекистон Республикаси Президентининг шу йил 21 августдаги “Таълим ва тиббиёт муассасаларини молиялаштириш механизмини ҳамда давлат молиявий назорати тизимини янада такомиллаштириш тўғрисида”ги қарори ўзанидаги гапдир.\nХалқ таълими тизимида бухгалтерияни марказлаштириш давлат раҳбарининг шу қарорига биноан амалга оширилмоқда. Аслида, президент қарорига биноан, марказлаштирилган бухгалтериялар жорий йил 1 сентябридан ташкил қилиниши лозим эди. Вазирлик мулозимининг айтишича, бу ишни қарорда белгиланган муддатда амалга оширишнинг иложи бўлмади - "улгурмадилар".\nТаълим муассасалари бухгалтерларининг қисқартирилаётгани сўнгги 1 йил ичидаги дастлабки оммавий қисқартирув эмас.\nЖорий йилнинг 29 майида президент имзолаган фармон билан “Ўзбекэнерго”нинг истеъмолчилар билан ишлаш бўйича 6 562 та электромонтёр штат бирлиги ҳамда “Ўзтрансгаз”нинг табиий газни ҳисобга олиш ва реализация қилиш бўйича 4 255 та назоратчи штат бирлиги қисқартириладиган бўлган эди.\nОзодлик 25 июлда Ўзбекистон Давлат солиқ қўмитаси бошқарувининг ўрта бўғинида ишловчи мулозимга таяниб, ана шу фармон муносабати билан қўмитанинг 50 дан ортиқ мутахассиси солиқ тизимининг янги Низомини яратиш устида иш бошлагани тўғрисида хабар қилган эди.\nМулозимнинг ўшанда айтишича, 2018 йил 1 январидан кучга кириши кутилаëтган мазкур Низомга¸ солиқ инспекцияси ходимлари сонини 30 фоиздан 50 фоизгача қисқартириш режаси ҳам киритилиши мумкин эди. Бу режанинг оқибати нима бўлгани Озодликка, ҳозирча, маълум эмас.


Европанинг энг бадавлат 10 кишиси. Пешқадам Бернар Арно\nБернар Арно январда дунёнинг энг бадавлат кишилари рўйхатида бир неча марта биринчи ўринни эгаллаган, LVMH акциялар энг қимматлаган даврда унинг бойлиги 117 млрд долларни ташкил этганди.\n– Айни дам болалар учун ҳарбий машиналар, қирувчи самолёт ва автоматлар ҳам ўйинчоқ кўринишида сотиляпти. Сиз бу ҳолатга қандай қарайсиз?\nЎзбекистон “Миллий тикланиш” демократик партияси Бухоро вилоят кенгаши ва партиядан халқ депутатлари Бухоро туман Кенгашига сайланган депутатлар партиянинг 2020-2024 йилларга мўлжалланган Сайловолди дастурига мувофиқ, ижтимоий тармоқлар ва телеграм каналларда кенг тарқалган Бухоро туманидаги “Файзихон” масжиди ўрнида новвойхона қурилар экан“, деган...\nЭсингдами, синфдош... ...Соғиндингми... синфдош?!...\nРоссия мусулмонлар жамоаси мамлакат ҳаётида фаол қатнашмоқда, жамиятда миллатлараро тинчлик ва фуқаролик тотувлигини таъминлаш, оила институтини мустаҳкамлаш, ёшларни тарбиялашга бебаҳо ҳисса қўшмоқда”, — дейилади Россия етакчиси табригида.\nБиологик хилма-хиллик келажак учун қай даражада муҳим?\nБиохилма-хиллик ўзи нима? – деган саволга кўпчилик мужмал қилиб бу “табиат” ёки “ёввойи ҳайвонлар” деб жавоб беради. Аммо Биохилма-хиллик анча кенг тушунча бўлиб, у ҳаётнинг барча турларини ва сайёрамизда мавжуд табиий тизимларни ўз ичига олади.\nДавлатимиз раҳбари бундан роппа-роса икки йил муқаддам – 2018 йил 20 май куни Андижон шаҳридаги янги уй-жойларни кўрган эди. Мазкур ҳудудда бу масала долзарб эканини инобатга олиб, қўшимча турар жойлар қуриш бўйича топшириқ берганди. Шу асосида шаҳарда йигирмата 7 қаватли,...\nShowing 221-236 of 1,179 items.


ЎЗХДП ФРАКЦИЯСИ ТУЗИЛДИ - Ўзбекистон овози газетаси\nЎЗХДП ФРАКЦИЯСИ ТУЗИЛДИ\n6 январь куни Ўзбекистон Халқ демократик партияси Марказий Кенгашида партиядан Олий Мажлис Қонунчилик палатасига сайланган депутатларнинг таъсис йиғилиши бўлиб ўтди.\nЙиғилишда, аввало, Олий Мажлис Қонунчилик палатасига ҳамда халқ депутатлари маҳаллий Кенгашларига сайлов юксак ташкилий савияда, умумэътироф этилган демократик меъёрларга мувофиқ ўтгани, очиқлик, ошкоралик ҳамда транспарентлик тамойилларига амал қилингани таъкидланди.\n— «Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси» ғояларининг ҳаётга изчил татбиқ этилаётгани фуқароларнинг сайлаш, сайланиш ҳуқуқини кафолатлашда, сиёсий партияларнинг дастурий мақсадларини амалга ошириш имкониятини кенгайтиришда муҳим аҳамият касб этмоқда, — деди ЎзХДП Марказий Кенгаши раиси Ҳотамжон Кетмонов. — Сайлов кампанияси даврида барча сиёсий партияларга тенг шароит, кенг имкониятлар яратилди. Вакиллик ҳокимиятининг асослари мустаҳкамлангани, ҳуқуқий мақоми, айтиш мумкинки, обрўси оширилгани натижасида бу галги сайлов партиялараро кескин рақобат руҳида ўтди. Ҳар бир депутатлик ўрни учун кураш қизғин кечди.\nСиёсий партиялар, улардан кўрсатилган номзодлар сайловчиларга ўз ғоя ва мақсадларини етказиш, шу орқали халқимиз ишончини қозониш йўлида бор куч ва имкониятларини ишга солди. Сайлов кампанияси даврида ЎзХДПдан кўрсатилган номзодлар сайловчилар билан ўтказган учрашувларда партиямиз ғоялари, дастурий мақсадларини, уларнинг аҳамиятини тўлиқ очиб беришга ҳаракат қилди.\nВакиллик ҳокимиятига бу галги сайлов яна шуниси билан аҳамиятли бўлдики, сайлов кампанияси, сайловолди ташвиқоти жараёнларида сайловчилар юқори фаоллик кўрсатди, депутатликка номзодлар билан учрашувларда муайян соҳа ва тармоқларнинг истиқболи, ўткир ижтимоий масалалар ҳақида фикрлар билдирди, асосли саволлар билан мурожаат қилди. Бу фуқароларимизда жамият миқёсида фикрлаш салоҳияти ошганининг, мамлакатимизда демократик онг ва тафаккур ўсиб бораётганининг, ҳар бир сайловчи ўзи ишлаётган соҳа, истиқомат қилаётган ҳудуд равнақи, келажаги ҳақида қайғураётганининг ифодаси, ҳаётий исботи бўлди...\nШуларга асосланиб, Ўзбекистон Халқ демократик партияси мамлакатимизда Олий Мажлис Қонунчилик палатаси ҳамда халқ депутатлари маҳаллий Кенгашларига бўлиб ўтган сайловга юқори сиёсий баҳо берди.\nСайловнинг умумий натижаларига кўра, Ўзбекистон Халқ демократик партияси Олий Мажлис Қонунчилик палатасида 27 депутатлик ўрнини қўлга киритди. Сайланган депутатлар турли соҳа вакиллари ҳисобланади, уларнинг 8 нафари олдинги чақириқда парламент қуйи палатаси депутати бўлиб фаолият юритган.\n«Сиёсий партиялар тўғрисида»ги, «Ўзбекистон Республикаси Олий Мажлиси Қонунчилик палатаси тўғрисида»ги ва «Ўзбекистон Республикаси Олий Мажлиси Қонунчилик палатасининг Регламенти тўғрисида»ги Қонунларга мувофиқ, Ўзбекистон Халқ демократик партияси Олий Мажлис Қонунчилик палатасида янги сайланган депутатлардан иборат фракциясини тузиш ҳуқуқига эга бўлди.\nЙиғилишда Олий Мажлис Қонунчилик палатасида Ўзбекистон Халқ демократик партияси фракциясини тузиш тўғрисида қарор қабул қилинди. Фракция раҳбарлигига ЎзХДП Марказий Кенгаши раиси, Олий Мажлис Қонунчилик палатаси депутати Ҳотамжон Кетмонов сайланди.\nШундан сўнг депутатлар фракция фаолияти билан боғлиқ устувор масалалар юзасидан ўз фикр-мулоҳазаларини билдирди.\n— Бу галги сайлов профессионал, яъни икки палатали парламент тизимига ўтганимиздан кейинги учинчи сайлов бўлди, — деди фракция аъзоси Абдуғаффор Қирғизбоев. — Ўтган вақт мобайнида парламентнинг регламенти, яъни ишлаш тартиби, масалаларни муҳокама қилиш жараёнлари тубдан такомиллашди, ҳар бир депутат, ҳар бир фракциянинг фикри, позицияси албатта ҳисобга олинадиган бўлди. Натижада сиёсий партияларнинг ўз Сайловолди дастурини амалга ошириш, ғоя ва мақсадларини рўёбга чиқариш имконияти ортди. Шуни ҳам асло унутмаслигимиз керакки, парламентнинг мавқеи, ваколатлари, фаолият кўлами кенгайгани сари у ерда ишлайдиган депутатларнинг масъулияти, салоҳияти, талабчанлиги ҳам ўсиб бориши тақозо этилади. Ҳар биримиз бу ҳақда яна бир бор жиддий ўйлаб кўришимиз, 400 минг нафарга яқин партиямиз аъзолари, сайловчилар билдирган ишончни оқлашимиз керак.\n— Партиямиз Сайловолди дастурида мамлакатимизда амалга оширилаётган ислоҳотларнинг ижтимоий самарадорлигини кучайтиришни стратегик йўналиш сифатида белгилаб олди, — деди фракция аъзоси Комила Каромова. — Аҳоли бандлигини таъминлаш, давлат идоралари раҳбар ходимларининг масъулиятини ошириш, парламент ҳамда жамоатчилик назоратини кучайтириш, товарлар ва хизматлар мақбуллигига эришиш, таълим, уй-жой-коммунал, тиббий хизматлар сифатини янада ошириш масалалари бўйича таклифларимизни илгари сурдик. Ана шу ғояларни амалга оширамиз, деб ваъда берганимиз учун сайловчилар бизга ишонч билдиришди. Демак, Сайловолди дастуримиздан ўрин олган масалалар ҳаётимизда жуда долзарб бўлиб турибди. Биз, фракция аъзолари уларнинг рўёбга чиқишига масъул кишилармиз.\nЎтган даврдаги фаолиятимиз таҳлили шуни кўрсатмоқдаки, ишимизда муайян ижобий ўзгаришлар билан бирга, хато-камчиликларга ҳам йўл қўйилди. Қонун лойиҳалари бўйича партиявий позицияни шакллантиришда, электорат манфаатларига хизмат қиладиган таклифлар ишлаб чиқишда қатъият ва талабчанлик ҳар доим ҳам етишмади. Қонунлар ижроси устидан мунтазам ва самарали парламент назорати ўрнатиш ишларини изчил йўлга қўя олмадик. Бундай хато-камчиликлардан хулоса чиқаришимиз, уларни бартараф этиш ҳақида биргаликда ўйлашимиз, парламент депутати, деган юксак мақомга ҳар томонлама муносиб бўлишимиз зарур.\nЙиғилишда қабул қилинган қарорлар Ўзбекистон Республикаси Олий Мажлиси Қонунчилик палатасига тақдим этилди.


Қозоғистон машинасозлиги 2019 йил биринчи ярмида 553 миллиард тенгега етди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nМашинасозлик – бугунги кунда Қозоғистон иқтисодиётида энг жадал ривожланиб келаётган соҳалардан. Саноатлаштириш давлат дастури рўёбга чиқарилаётган йиллар мобайнида бу соҳада маҳсулот ишлаб чиқариш ҳажми деярли уч марта ортди ва 2018 йилда деярли бир триллион тенгени ташкил қилди. 2019 йил биринчи ярмида кўрсаткич яна 13,5 фоизга ортди ва 553 миллиард тенгега етди. Шу давр ичида республикада 367 миллиард тенге сармоя сарфланган 128 та лойиҳа ишга туширилди. Жорий йилда яна 10 та корхона маҳсулот чиқара бошлайди.\nАМАНИЯЗ ЕРЖАНОВ, ҚОЗОҒИСТОН РЕСПУБЛИКАСИ САНОАТ ВА ИННОВАЦИЯВИЙ ТАРАҚҚИЁТ ВАЗИРИ ЎРИНБОСАРИ:\n- 2018 йил якунларига кўра юртимизда трансформатор ишлаб чиқариш 21 фоизга, кабеллар, оптик толалар – 80 фоизга, электр аккумулятор –20 фоизга, ёритгичлар – 9 мартага ортди. МДҲ мамлакатлари бозорларига, асосан Россия Федерациясига экспорт ҳажми ошгани ҳам саноат ривожига хизмат қилди. 00:10:33:15 ++++ 00:10:56:21 – Қишлоқ хўжалиги машиналари ишлаб чиқаришда ўсиш кузатиляпти. Маҳсулот сотишда қўшимча қиймат солиғини бекор қилиш, давлат кўмаги каби чоралар ишлаб чиқариш юксалишига хизмат қилади.\nМашинасозлик мажмуаси ривожига туртки берган яна бир омил - 2019-2024 йилларга мўлжалланган Йўл харитаси бўлди. Унинг доирасида мамлакатимизда Саноат сиёсати тўғрисида қонун қабул қилиш ҳамда юртимиз корхоналари ишлаб чиқаришни фаол модернизация қилиши учун енгилликлар яратиш режалаштирилган. Шунингдек, Қозоғистонда саноатни ривожлантирш жамғармаси ташкил қилинади.\nМЕЙРАМ ПШЕМБАЕВ, “ҚОЗОҒИСТОН МАШИНАСОЗЛАРИ ИТТИФОҚИ” ҲУҚУҚИЙ ШАХСЛАР БИРЛАШМАСИ БОШҚАРУВИ РАИСИ:\n- Афсуски, машинасозликдаги инвестициялар ўзини оқлаши учун узоқ вақт зарур. Қурилиш, фойдаланишга топшириш, ускуналарни созлаш, ишлатиш, маҳсулот тайёрлаш ва уни сотиш – булар барчаси вақт талаб қилади. Шу боис, жамғарма саноатнинг айнан қайта ишлаш, шу жумладан, машинасозлик соҳасини қўллаб-қувватлайди ва ундаги устама фоиз 1-4 фоизни ташкил қилади. Илмий-тадқиқот ва тажриба-конструкторлик ишлари, инновациялар жорий этиш, янги технологиялар, экспортга йўналтирилган ишлаб чиқаришлар 1 фоиз устама билан молиялаштирилади. 00:33:19:14\nТаъкидлаш жоиз, Йўл харитаси ишлаб чиқариш ҳажмини 2 марта оширишга мўлжалланган. Ушбу дастур муваффақиятли рўёбга чиқарилган тақдирда машинасозлик маҳсулотлари экспорти 30 фоизга ортади.\nмашинасозликҚозоғистон машинасозлигиМашинасозлик мажмуаси


VIVAYUGA « Viva Group\n88 000 сўм so'm\nЮЗ ТЕРИСИ ГИДРАТАЦИЯСИ УЧУН ДЕКОРАТИВ БАЛЬЗАМ\nШунинг учун, ўсимликларнинг сувли экстрактидан олинган VIVAYUGA бальзами қуёш нурларининг узоқ муддатли таъсири, терига интенсив таъсир ўтказилганда, ёш катталашганда терининг намликни йўқотилиши профилактикаси мақсадида қўлланилиши мумкин. Бундан ташқари, VIVAYUGA яраларнинг, жароҳат ва куйиш изларининг шифо топиши жараёнини тезлаштириш учун қўшимча восита сифатида фойдаланилиши мумкин.\nКўпинча, аёлларни “ғоз панжалари” деб номланувчи ажинлар ташвишга солади. Улардан буткул халос бўлиш ёки уларни сезилмас даражага олиб келиш мумкин, бунинг учун ҳар оқшом VIVAYUGA бальзамидан уни бармоқ учи билан юпқа қилиб кўз атрофига суртиш орқали фойдаланиш керак.\nТери ташқи қобиғининг турли патологик ҳолатларида тўқималардаги бузилган модда алмашувини VIVAYUGA тўғрилайди ва уларнинг қайта тикланишига ёрдам беради.\n50мл тўқ рангли флакон\nФОЙДАЛАНИШ УЧУН ТАВСИЯЛАР Қуйидаги ҳолатларда фойдаланиш тавсия этилади:\nтерида намликнинг жадал камайиши;\nтерининг етарли намланмаганида, айниқса кўз атрофида;\n“ғоз панжалари” деб аталувчи ажинларнинг пайдо бўлганида;\nюз терисининг таранглиги камайганда;\nаквапорин – оқсилларининг синтези жараёни бузилганда;\nқуёш нурларининг узоқ таъсири;\nэпидермис тўқималарининг шикастланиши;\nёш катталашгани сари терида ўзгаришлар бўлаётганда;\nюз терисининг тўқималарида модда алмашинуви бузилганда.\nЮз олдин ювилсин. Кунига 2 маҳал, эрталаб ва кечаси, юпқа қилиб, кўрсаткич бармоғи учи билан, юз ва кўз атрофи терисига яхшилаб шимилгунча суртилсин.\nКомпонентларга шахсий чидамсизлик.\nҚоронғи жойда 20С ошмаган ҳароратда сақлансин. Қуёш нурларидан ҳимоя қилинг. Қопқоғи очилгандан кейин 3 ойдан ортиқ фойдаланилмасин ва музлатгичда сақлансин.


Тоттининг овози италиялик қизни комадан чиқарди...\n28.09.2020 20:04 0 2313\nИталиянинг «Рома» жамоаси собиқ сардори Франческо Тоттининг овози 9 ойдан бери комада ётган италиялик қизни ҳушига келтирди. Бу ҳақда «Repubblica» хабар берди.\nНашрнинг маълум қилишича, «Лацио» жамоасининг 20 ёшли футболчиси Илениа Матилли автоҳалокатга учрагач комага тушиб қолган. Матиллининг қариндошлари у мухлис қилувчи «Рома» мадҳиясини қўйиб эшиттиришган. Бундан хабар топган Тотти унга видео орқали мурожаат қилди:\n«Илениа, таслим бўлма, ҳаммамиз сен билан биргамиз», — деган футболчи.\nНатижада Матилли комада чиқа бошлаган. Унинг биринчи истаги Тотти билан учрашиш бўлган. 28 сентябрь куни футболчи шифохонага етиб келди.\n«У табассум қилди. Мени қучоқлаб, йиғлаб юборди. Шундай бўлишини билганимда эртароқ келган бўлардим», — дейди спортчи.\nТотти бутун фаолияти давомида «Рома» шарафини ҳимоя қилган. Италиялик футболчи 619 та учрашувда 250 та гол уришга муваффақ бўлган. Римликлар таркибида ҳужумчи тўққиз марта Италия вице-чемпионига айланган, А серияда олтинни қўлга киритган. Италия терма жамоаси сафида Тотти 2006 йилда Жаҳон чемпиони бўлган. У 2017 йилда футболчилик фаолиятини тугатди.\nИталия футболчи Рома автоҳалокат кома Франческо Тотти «Лацио» Илениа Матилли


Комилов билан ҳам келишувга эришилди | "NAVBAHOR" FUTBOL JAMOASINING RASMIY WEB SAHIFASI\npfcnavbahor.uz "Навбаҳор" профессионал футбол клубининг расмий сайти Комилов билан ҳам келишувга эришилди\n12.01.2017 08:32\tЖамоамизнинг янги мавсумга ҳозирлик кўриш учун ташкил этилган йиғини давом этмоқда. Пойтахтдаги тайёргарлик орқали футболчилар ўз спорт формаларини тиклаб боришмоқда. Ўз навбатида таркиб ҳам рақобатга бардош тарзда шакллантирилмоқда. Хусусан, мавсумлар оралиғида жамоамизга жалб этилган янги футболчилар билан шартнома тузиш ишлари давом этмоқда. Тошкентда йиғин чоғида “Навбаҳор” таркибидан жой олган ҳимоячи Ғиёс Комилов билан ҳам шартнома имзоланди. Олдинги мавсумларни Муборакнинг “Машъал” жамоасида ўтказган футболчи расман “Навбаҳор” аъзосига айланди. Шу кунларда жамоамиз сафида шуғулланаётган бошқа футболчилар билан ҳам шартнома имзоланиши кўзда тутилган. Эртага “Навбаҳор” Тошкент йиғинидаги иккинчи назорат учрашувида майдонга тушади. Бу сафар футболчиларимизга Муборакнинг “Машъал” клуби рақиблик қилади. “Пахтакор”даги ўйин 18.30да бошланади - ( 26-04-2017)\t“Пахтакор”га қарши ўйинни Қодиров бошқаради - ( 24-04-2017)\tТайёргарлик Тошкентда давом эттирилади - ( 24-04-2017)\tҚиличев СА рамзий термасида - ( 24-04-2017)\tҚиличевнинг голи ғалаба келтирди - ( 22-04-2017)\tНавбатдаги учрашув


Дунë, 01 июл 2015\n23 сентябр 2019, Тошкент вақти: 01:36\nАлишер Усмонов Россия президенти билан учрашди\nРоссия президенти Владимир Путин келиб чиқиши ўзбекистонлик бўлган россиялик миллиардер Алишер Усмонов билан учрашув ўтказди. Россия президенти расмий сайтига кўра, томонлар Алишер Усмоновнинг USM Holdings ва Халқаро қиличбозлик федерацияси президенти лавозимидаги фаолияти натижаларини муҳокама этди.\nМосква қурилишларида "Антикриминал" рейдлари ўтказилмоқда\nМосква шаҳри ва вилоятидаги қурилиш майдончаларида меҳнат муҳожирларини аниқлаш бўйича Федерал миграция хизмати ва полициянинг ҳамкорликдаги рейдлари ўтказилмоқда. Расмийлар ушланган муҳожирлар орасида ҳужжатлари жойида бўлмаганлар сони кўплигини гапирмоқда.\nЎзини портлатиш учун Сурияга отланган қирғиз аëли Москвада ушланди\nМосквадан Истанбулга учиб кетиш олдидан қўлга олинган 25 яшар қирғизистонлик аëл Туркиядан Сурияга ўтиб “Исломий давлат” сафига қўшилиш ва ўзини уруш зонасида “кофирлар”га қарши портлатиб юбориш режасида бўлганига иқрор бўлди.\nҚирғизистонда Мелис Мирзақматовни сиёсатга қайтариш ҳаракати бўлаяптими?\nҚирғизистонда “Ата Мекен” сиёсий партияси яқинлашаётган парламент сайловларида Ўш шаҳрининг собиқ ҳокими Мелис Мирзақматов ташкил қилган“Улуттар биримдиги” сиёсий партияси уларни қўллаши тўғрисида маълум қилди.\nЁнидан тақиқланган хапдори чиққан россиялик Бухородан учирилмади\nФеназепам таблеткаси билан божхонада тўхтатилган Россия фуқаросини маҳаллий бухороликлар уйига жойлаштирди. Ўзбекистонда тақиқланганини билмай, бу таблеткани олиб юрган Фаина Нестерова буни тинчлантирувчи восита сифатида ичишини айтмоқда. "Ўзбекистон Ҳаво йўллари" ширкати тақиқланган препаратлар рўйхати Давлат Божхона қўмитаси сайтида эълон қилинганини айтмоқда.\nЎзбекистонлик маҳбуслар Рашодхон Камоловга қарши кўрсатма берди\nЭкстремистик ҳаракатларга алоқадорликда гумонланиб қўлга олинган қорасувлик имом Рашод Камолов иши юзасидан Ўш милицияси Ўзбекистонга жўнатган сўров жавоби келди. Бунинг натижасида Қирғизистон Ички ишлар вазирлиги Рашод Камолов билан алоқадор бўлган айрим фуқароларга оид маълумотларни йиғмоқда.\nФоторепортаж: Ўшдаги "Ифтор бозор"\nЎшнинг 8 март кўчасида бу йил Рамазон ойи келиши билан ифтор бозори пайдо бўлди. Ўш вақти билан соат 17 дан сўнг иш бошлайдиган бу бозорда ифторлик қилиш учун турли ноз-неъматларни сотиб олишингиз мумкин.\nРоссия ҳукумати давлат телеканалларига қўшимча 7 млрд рубль ажратади\nРоссия ҳукумати “Биринчи канал” ва “Россия” телеканалига 7 миллиард рубль миқдорида қўшимча пул ажратади. Бюджетдан ажратилажак маблағ россияликларга оламда содир этилаётган ҳодисаларни “объектив” тарзда ёритишга кўмаклашиши зарурлиги айтилди.\nТаниқли бошқирд фаоли, машҳур тарихчи ва Туркистондаги миллий-озодлик ҳаракати раҳбарларидан бири Аҳмад Заки Валидий Тўғонга бағишлаб Бошқирдистоннинг Уфа шаҳрида ёдгорлик ўрнатилишига маҳаллий рус миллатчилари қарши чиқди. Аҳмад Заки Валидийни “рус давлатчилигининг ҳар қандай кўриниши душмани" деб иддао қилаётган “Бошқирдистон руслари йиғини” аъзолари республика раҳбариятига очиқ хат йўллади.\nТунислик талаба ҳикояси - Реал Мадрид, brake-dance ва жиҳод\nТуниснинг Сус шаҳридаги меҳмонхонада қарийб 70 одамни отган 23 яшар талаба - Сайфиддин Резгуийинг 3 ой муқаддам "Исломий давлат" лагерида ҳарбий тайёргарлик олиш учун Ливияга ўтгани айтилмоқда. Яқинлари уни хушмомала йигит, Реал Мадриднинг ашаддий ишқибози ва brake-dance устаси деб таърифларкан, унинг руҳиятидаги сўнгги 3 ойлик эврилишдан бехабар бўлганларини айтмоқда.


Гилос-творогли пирог тайёрлаш, пишириш рецепти сирлари, оддий ва мазали\nVatanda.Com » Пазандалик » Ширинликлар » Гилос-творогли пирог\n1 ош қошиқ + 150 мл қаймоқ\n1 ош қошиқ + 150 грамм шакар\n200 грамм гилос\n1 дона + 2 дона тухум\n1 ош қошиқ крахмал\n1. 1 дона тухум, 1 ош қошиқ шакар, бир чимдим туз, 1 ош қошиқ қаймоқни бирлаштиринг ва венчик ёрдамида кўпиртиринг.\n2. Эритилган сарёғни қуйинг ва кўпиртиришда давом этинг.\n3. Унни қўшинг, юмшоқ ва чўзилувчан хамир қоринг.\n4. Ёғ суртилган пишириш қолипига хамирни деворлари бўйлаб ёйинг. Сўнг, 30 дақиқага музлатгичга қўйинг.\n5. Бу вақт мобайнида пирог асосини тайёрланг. Блендер идишига творог, қаймоқ, тухум, шакар, ванилин, крахмални солиб, бир хил масса ҳосил бўлгунга қадар кўпиртиринг.\n6. Гилос данакларини ажратинг, ювинг ва ситога солинг. Ортиқча суви ажралиши учун.\n7. Пишириш қолипидаги хамирга тайёрланган творогли асосни солинг ва текисланг.\n8. Творогли асос устидан гилос мевасини териб чиқинг. 180 даражада қиздирилган газ печида 45-55 дақиқа давомида пиширинг.\n9. Белгиланган вақт ўтиб, тайёр пирогни бутунлай совутинг. Сўнг, дастурхонга тортинг.


23 апрель куни Ўзбекистонда кутилаётган об-ҳаво маълумоти\n13:51 / 22.04.2020\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 14-16 даража илиқ, кундузи 28-30 даража иссиқ бўлади.\nҚорақалпоғистон Республикаси. Ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 7-12 даража илиқ, кундузи 22-27 даража иссиқ бўлади.\nХоразм вилояти. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 7-12 даража илиқ, кундузи 27-32 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 13-18 даража илиқ, кундузи 29-34 даража иссиқ бўлади.\nТошкент, Жиззах, Самарқанд, Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 27-32 даража иссиқ бўлади.\n12:24 / 03.06.2020


30 — қисм\nҚўрқув- бақо (яшаш учун кураш) ғаризсининг бир кўриниши. Унинг моҳияти шундаки, инсон ўзининг ҳаётига ва тўлақонли мавжудлигига таҳдид соладиган барча нарсани ўзидан узоқда тутади. Инсон нималардан қўрқишига мисоллар келтирамиз, улар қуйидагилар:\nЎлим, чунки уни келиши билан ҳаёт тугайди.\nҚашшоқлик, чунки у инсонни тўла-тўкис яшашига ҳалақит беради.\nКасаллик, у инсонни ҳаётнинг зебу-зийнатларидан маҳрум қилади.\nКелажак ва мавҳумлик, чунки эртанги кун ва инсонни нима кутаётганини билмаслик уни қўрқитади.\nҒайб, нариги дунё, чунки у бу ҳақда, унинг ҳаётига таҳдид соладиган кучлар ҳақида билмайди.\nЯқинлар ва оила, чунки уларни йўқотиш билан у кўмакчисиз қолади.\nҚўрқувнинг акси – хотиржамлик ва хавфсизлик.\n“Аллоҳ бир шаҳарни зарбул масал қилади: у омонлик ва хотиржамликда эди. Ризқи ҳар макондан сероб ҳолда келиб турарди.Сўнг у Аллоҳнинг неъматларига куфр келтирди. Бас, Аллоҳ унга қилган ишлари учун очлик ва хавф кийимини тоттирди”. (Наҳл: 112)\nБу шаҳар аҳли хавфсизлик ва хотиржамликда эди, аммо Аллоҳнинг берган неъматларига ношукур бўлганликлари сабаб, Аллоҳ Таоло уларни бу неъматлардан маҳрум қилди. Аллоҳ Таоло уларга тотиб кўриш учун очлик ва қўрқувни берди. Аллоҳ Субҳанаҳу ва Таоло Қурайшга ислом келмасидан олдин уларга ризқ ва хавфсизликни неъмат қилиб берган эди. Ҳар бир инсон бу ҳаётдахавфсизлик, хотиржамлик ва барқарорликка эга бўлишга интилади.\nИслом қўрқув масаласинитўлиқ ва тубдан ҳал қилди.\nҚўрқув муаммосини тубдан ҳал қилиш масаласига келсак, Ислом инсоннинг туйғуларини, хулқ-атворини ва ҳиссиётларини унинг тушунчалари билан боғлади. Ислом ақидаси инсонларнинг юрагига ҳар қандай қўрқувнинг кириб келишига тўсқинлик қиладиган тушунчалар мажмуасини берди. Бошқача қилиб айтганда, бу тушунчалар келажак, ўлим, қазо ва қадар, ризқ, ожизлик, чеклилик, муҳтожлик ва залолат олдидаги қўрқувни инсонга кириб келишига тўсқинлик қилади. Бу тушунчалар: Аллоҳга бўлган иймон, ғайбга, Охират кунига, ажал, қазо ва қадар, ризқ, Аллоҳга таваккул қилишлик, нусрат фақат Аллоҳдан эканлигига иймон келтириш. Ҳаётидаги асосий муаммосини Ислом ақидасини қабул қилиш билан ҳал қилган киши бу тушунчаларни қабул қилади ва унинг олдида қўрқадиган ҳеч нарса қолмайди.\nҚўрқув масаласини тўлиқ ҳал қилиш масаласига келсак, ислом ақидаси мумкин бўлган барча саволларни кўриб чиқди ва қўрқувни келиб чиқиш сабабларига тўлиқ жавоб берди, чунки Аллоҳ Субҳанаҳу ва Таоло Ўзи яратган нарсаларини билади:\n“Яратган Зот Ўзи билмасмиди?” (Мулк:14)\nهُوَ أَعْلَمُ بِكُمْ إِذْ أَنشَأَكُم مِّنَ الْأَرْضِ وَإِذْ أَنتُمْ أَجِنَّةٌ فِي بُطُونِ أُمَّهَاتِكُمْ\n“У сизларни тупроқдан пайдо қилганда ҳам, оналарингиз қоринларида ҳомилалик чоғингизни ҳам яхши билувчидир”. (Нажм: 32)\nАллоҳ Субҳанаҳу ва Таоло бизларни яратди, бизларда эса эҳтиёжларни ва хусусиятларни яратди, биз нимага муҳтож бўлишимизни У яхшироқ билади. У яна бизнинг қўрқувимизга сабаб бўладиган нарсаларни ҳам яратди ва бу хавф-хатарларни ҳаммасини енгиш учун тўғри ечимни ҳам берди.\nКим Аллоҳ Таолонинг талабларини бажарса, у қўрқувни билмас ва ғамгин-да бўлмас, яъни:\n— Тўғри йўлга эргашиш. Аллоҳ Таоло шундай дейди:\n“Биз: “Ундан ҳаммангиз тушинг, бас, Мендан сизга ҳидоят келажак. Ким Менинг ҳидоятимга эргашса, уларга хавф йўқ ва улар хафа ҳам бўлмаслар”, дедик”. (Бақара:38)\n— Аллоҳга итоат қилиш ва яхшилик қилиш. Аллоҳ Таоло шундай дейди:\n“Йўқ! Кимки яхшилик қилган ҳолида юзини Аллоҳга топширса, унга Робби ҳузурида ажр бордир. Уларга хавф йўқ ва улар хафа ҳам бўлмаслар”. (Бақара:112)\n-Замондан ва мавқедан қатъий назар, Аллоҳ йўлида сарф қилиш.\n“Аллоҳнинг йўлида молларини сарфлаб, сўнгра сарфлари кетидан миннат қилмай ва озор бермайдиганларнинг ажрлари Роббилари ҳузуридадир. Уларга хавф йўқ ва улар хафа ҳам бўлмаслар”. (Бақара: 262)\n“Кечасию кундузи молларини нафақа қиладиганларнинг ажрлари Роббилари ҳузуридадир. Уларга хавф йўқ ва улар хафа ҳам бўлмаслар”. (Бақара:274)\n— Аллоҳга иймон келтириш, савоб амалларини қилиш, намозни адо этиш ва закот бериш:\n“Албатта, иймон келтирган, яхши амалларни қилган, намозни қоим қилиб, закот берганларнинг ажрлари Роббилари ҳузуридадир. Уларга хавф йўқ ва улар хафа ҳам бўлмаслар”. (Бақара:277)\nАллоҳ иймон келтирган ва солиҳ амаллар қилганларни ер юзида барқарор қилиб, уларнинг қўрқувларини хавфсизликка алмаштириб қўяди. Аллоҳ Таоло шундай дейди:\n“Аллоҳ сизлардан иймон келтириб, солиҳ амалларни қилганларга уларни ер юзида худди улардан олдин ўтганларни халифа қилганидек халифа қилишни, улар учун Ўзи рози бўлган динни мустаҳкамлашни ва уларнинг хавф-хатарларидан сўнг омонликни бадал қидиб беришни ваъда қилди. Менгагина ибодат қилурлар ва Менга ҳеч нарсани ширк келтирмаслар. Шундан кейин ҳам куфр келтирса, бас, ана ўшалар, ўзлари фосиқлардир”. (Нур: 55)\n-Аллоҳга бўлган ҳақиқий иймон, тақво ва хатоларни амалларни тўғрилаш. Ҳақ Таоло шундай дейди:\n“Эй, Одам болалари, агар сизларга ўзингиздан бўлган Пайғамбарлар келиб, оятларимни сўзлаганда, бас, ким тақво қилса ва яхши амал қилса, уларга хавф йўқдир ва улар хафа ҳам бўлмаслар”. (Аъроф:35)\nأَلا إِنَّ أَوْلِيَاء اللّهِ لاَ خَوْفٌ عَلَيْهِمْ وَلاَ هُمْ يَحْزَنُونَ ، الَّذِينَ آمَنُواْ وَكَانُواْ يَتَّقُونَ ، لَهُمُ الْبُشْرَى فِي الْحَياةِ الدُّنْيَا وَفِي الآخِرَةِ لاَ تَبْدِيلَ لِكَلِمَاتِ اللّهِ ذَلِكَ هُوَ الْفَوْزُ الْعَظِيمُ\n“Огоҳ бўлингким, Аллоҳнинг дўстларига хавф йўқдир ва улар хафа ҳам бўлмаслар. Улар иймон келтирганлар ва тақво қилганлардир. Уларга ҳаёти дунёда ҳам, охиратда ҳам хушхабар бор. Аллоҳнинг сўзларини ўзгартириш йўқ. Ана ўша улуғ ютуқдир”. (Юнус: 62-64)\nАллоҳ Азза ва Жалла солиҳ амаллар қилган мўъминларга адолатсизликдан, зулмдан, чеклашдан, озорлардан қўрқмасликларини ваъда берди ва уларни Аллоҳга яқин бўлганлар деб атади. Аллоҳ Таоло шундай дейди:\n“Ким мўъмин ҳолида яхши амаллардан қилган бўлса, зулмдан ҳам, нуқсондан ҳам қўрқмас”, деб айт”. (Тоҳо: 112)\n“Ва, албатта, биз ҳидоятни эшитган пайтимизда Унга иймон келтирдик. Кимки ўз Роббисига иймон келтирса, савоби озайиб қолишдан ҳам унга оғир юк юкланишидан ҳам қўрқмас”. (Жин:13)\nTagsАсосий муаммонинг ечимимуаммоларҚўрқув\nЎзбекистон махсус хизмати Россияда хўжайинлик қилмоқда\nЭрон Америка билан бўлган ҳамкорлик алоқаларини эътироф этмоқда


ТАРАҚҚИЁТ ПОЙДЕВОРИ » "Жиззах овози" газетаси расмий сайти\nҚишки таътил якунланиб, дарслар бошланди. Тенгдошларимиз билан таътилни қандай ўтказганлигимиз ҳақида суҳбатлашсак, устозларимиз фурсатдан қандай фойдаланганимиз хусусида сўрашди. Айниқса, Президентимизнинг Олий Мажлисга Мурожаатномаси асосида билдирилган мулоҳазаларда биз, ўқувчиларнинг фикри билан ҳам қизиқилди.\nЮқори синфда ўқиганлигим боис олий ўқув юртларига оид ҳар қандай янгиликни беэътибор қолдирмайман. Президентимизнинг Мурожаатномасида ҳам айнан олий таълим тизимига оид янгилик киритилгани барчани бирдек шод қилди. Биз, ёшларга бир вақтнинг ўзида бир нечта олий ўқув юртига ҳужжат топшириш имконияти берилиши таҳсилни давом эттиришда кенг имкониятлар эшигини очади. Шунингдек, ҳорижда таълим олишни янада ривожлантириш ҳар бир соҳани малакали мутахассис кадрлар билан таъминлаш муаммосига ечим топиш учун хизмат қилади.\nБугун мамлакатимизда амалга оширилаётган ислоҳотлар ҳам таълим тизимимизнинг ривожланишига ҳисса қўшади. Шунингдек, таълим муассасаси ва оила ҳамкорлигининг йўлга қўйилиши ҳам ижобий натижалар беради. Зеро, Ўзбекистон дунё тан олган алломалар юрти. Шундай экан, уларга мос авлод бўлишимиз учун яратилаётган шароитлардан унумли фойдаланмоғимиз зарур. Зеро, таълимнинг юксак даражадалиги порлоқ келажак кафолатидир.\n35-умумий ўрта таълим мактабининг ўқувчиси\n» ЎҚИТУВЧИЛАР ИШ ҲАҚИ ОШИРИЛДЛИ


Forum.samdchti.uz • Просмотр темы - ҚИЗҒАЛДОҚЛАР ТУПРОҚДА УНАР (Эшқобил Вали)\nТекущее время: 24 окт 2019, 00:19\nҚИЗҒАЛДОҚЛАР ТУПРОҚДА УНАР (Эшқобил Вали)\nturobov » 23 янв 2017, 09:46\nСамарқандлик шоир Эшқобил Вали “Пахса қишлоғим”, “Минг иккинчи кеча”, “Сукунат мулки” китоблари билан ўқувчиларга таниш.Шоир ўзининг овозига ва услубига эга. Шеърлари туғилишида-ёқ ёмғирдай қуйилиб келганлигини ўқиётган пайтингизда сезиб турасиз. Ҳа, дарҳақиқат, Эшқобил Вали туғма иқтидор соҳиби. Мутлоқ яратувчидан берилган инъом бўлмаганда эди, шеърлар ёмғирдай қуйилиб келмас эди. Эшқобил Вали баҳор одами, негаки ёзилган шеърларининг кўпчилиги уйғониш, ёшариш пайти баҳор ойларида ёзилганлигининг гувоҳи бўламиз. Шоир кайфият одами, шу сабаб шеърлар ҳам кайфиятга қараб гоҳ жўшқин, гоҳ сокин, гоҳ маҳзун, гоҳ ўйноқи мисралардан иборат. Ўзбек характерини, расм-русумларини, қишлоқ ҳаётини, ёзилмайдиган ички-ички миллатнинг ўзига хос анъаналарини ифодали тасвирлайди.\nСодда қалби оддий ўзбекнинг\nХуш кўрмадим қурғонин бекнинг.\nТом устини тош қилманг, эй бек,\nҚизғалдоқлар тупроқда унар- деб оддийликни куйлайди. Қишлоқдан чиқиб томири ердан узилган манманларга зарба беради. Ҳа, Эшқобил Вали шеърлари курашчан шеърлар. Шоирнинг курашадиган объектлари аниқ. Булар номардлик, саводсизлик, қалоқлиқ, лаганбардорлик, хиёнат, калтабинлик, қоғозбозлик каби иллатлардир.\nИшдаги ва ҳаётдаги муаммоларни:\nҲар шанбада ерлар музғалоқ,\nҲар якшанба туғар хотиним.\nҲар душанба ишда иш чатоқ,\nБошқа кунлар портлар мошиним - деб ёзиб кўнглига таскин беради. Глобаллашаётган тезкор даврда муаммоларнинг қалашиб кетаётганлигини, қоғозбозликнинг ортиб бораётганлигини пайқайди. Унинг ечимини топишга харакат қилади. Айниқса она шаҳримиз Самарқандни улуғлаб ёзган “Арзимадик” номли шеъри эътиборга молик. Самарқанд ҳақида шоир шундай ёзади:\nОшиқ бўлиб мансабининг чортоғига\nКетиб қолдик бир ерларнинг чатоғига;\nИлиндикми манманликнинг қармоғига\nЁ учдикми киборларнинг тавоғига,\nЛабни буриб авлиёлар ётоғига,\nКетавердик саробларнинг қўноғига,\nАрзимадик Самарқанднинг тупроғига.\nБойликка, обрўга, мансабга учиб ўз она шаҳрига хизмат қилмаётган ва турли хил шаҳарларда бойлик, обрў, мансаб излаб юрган самарқандликларга нисбатан “Арзимадик Самарқанднинг тупроғига” –деб зарба беради.\nШеърнинг кейинги мисраларида эса Самарқандни улуғлаб шундай дейди:\nШоҳлар унда яшамоқни ҳукм деган,\nТаълим олмоқ Шаҳри дилда удум деган,\nТахт демаган, майли, илми нужум, деган,\nМудом яшаб ўлмоқликни улум деган,\n«Ўлсам агар Гўр Амирга кўминг», деган,\nШўнғиймиз деб ҳою ҳавас қучоғига,\nБутун мусулмон оламида Самарқандда яшаш олий саодат ҳисобланган. Самарқанд таълимини олиш шарқ задагонларининг азалий орзуси бўлган, шунга интилган. Ориятчил ўзбек ҳалқи “Тахт демаган, майли, илми нужум, деган”. Ҳар қандай бойликдан, ҳаттоки шоҳликдан ҳам зиёлиликни устун қўйган,маънавий бойликка интилиб яшаган.\nОлтмишда ҳам уй қуради қизиқ ўзбек,\nИморати ортда қолар ёдгор, издек.\nБу юртларда қирқни урган келин-қиздек,\nЭркаклари нари-бери, ўзимиздек,\nҚабрига-да тупроқ излар тупроқсизлик…\nЭл бўлмасдан темир-бетон даргоҳига,\nБолажон, фарзандсевар ўзбек ҳалқини “олтмишда ҳам уй қуради қизиқ, ўзбек” - деб таърифлайди. Ҳаммага бирдек, ҳатто душманига ҳам яхшиликни истайдиган ЎЗБЕК ХАРАКТЕРИНИ очиб беради. Ўзи емай боласига едирадиган, ўзи киймай боласига кийдирадиган, ўзидан сўнг из, нишон қолдирадиган халқ бу –ЎЗБЕК ҳалқи эканлигин таъкидлайди.\nҲавосида, ҳар касида, ҳозирда, бор,\nТиллолари, баракаси, хайр-да, бор,\nТотмоқ ният ҳар бир дўсту ғайирда, бор,\nМашҳур нонин ушоғи-да қаерда бор,\nБўйларини истаб сарсон ҳар ерда бор\nХори зору, хори зору қаймоғига,\nАждодларга муносиб қолиб, ер юзининг сайқали бўлган Самарқандда яшаш катта маъсулият юклашини пайқайди. Ҳар бир Самарқандликни аждодларга муносиб яшашга даъват этади. Шоир яратган бадиий қаҳрамон ўзидан қониқиш ҳосил қилмайди. Тинимсиз ўзини-ўзи тафтиш этади. Шу сабаб ҳам шоир яратган қаҳрамон баралла: “Арзимадик Самарқанднинг тупроғига” –деб жар солади. Ҳар бир Самарқандликка аждодларга муносиб яшаш кераклигини даъват этади.\nЯна бир Самарқандга бағишланган шеърида:\nЯшай билсам қучоғингда шоирга монанд,\nЧин шоирга рутба йўқдир бундан-да баланд,\nОлий бахтим, ғурурим – мен сенга фарзанд,\nҚонима қон, қутлуғ макон, Самарқанд бу! –деб ёзиб, Самарқандда яшаш олий бахт эканлигини таъкидлайди.\nАбдурайим ТУРОБОВ, СамДЧТИ доценти.\nВернуться в PARNAS ijodiy klubi\nПерейти: Список форумов › Bo'limlar va markazlar › PARNAS ijodiy klubi\nPARNAS ijodiy klubi


АҚШ яна Покистон ҳудудига ҳужум уюштирди\n14 апрел 2021, Тошкент вақти: 22:08\nПокистон шимол-ғарбида АҚШ ҳарбийлари томонидан амалга оширилгани айтилаётган ҳаво зарбаларида ўнга яқин фуқаро нобуд бўлди.\nПокистон хавфсизлик хизмати расмийларига кўра, АҚШнинг учувчисиз бошқариладиган самолётлари Афғонистонга яқин бўлган ҳудудларни ўққа тутган. Оқибатда ўнга яқин жангари нобуд бўлган.\nАҚШ қўшинлари айрим ҳоллардагина тан олаëтган бу каби ҳаво зарбалари эса Вашингтон - Исломобод муносабатларининг кескинлашувига сабаб бўлмоқда.\nАҚШ томони Афғонистондаги хавфсизлик вазияти ëмонлашаëтгани боис Покистон ҳудудида жангариларга қарши амалиётлар ўтказишга мажбур бўлаётганини билдирса, Покистон томони АҚШнинг бу ҳаракатлари терроризмга қарши кураш уринишларига путур етказаётганини таъкидламоқда.


Apple молиявий кўрсаткичларини қайта тиклади\n13:29 / 01.02.2017\nApple 2017 молиявий йил биринчи чорагининг молиявий кўрсаткичлари ҳақида маълумот берди. Корпорация томонидан чоп этилган ҳисоботга кўра, чорак даромади 78,4 миллиард долларни ташкил қилган. Бу эса 2016 йилнинг худди шу давридагидан 3,3 баробар кўпдир.\n"Олма" ишлаб чиқарувчиси iPhone сотувлари ўсишини қайд этди. Шундай қилиб, компания таҳлилчилар тахмин қилган 76,3 миллион дона қурилма эмас, 78,3 миллион iPhone сотишга муваффақ бўлган. Кўрсаткич бир йилда 5 фоизга ошган.\nМанбада таъкидланишича, Apple сўнгги тақвимий йилда биринчи марта чорак даромадларининг ўсиши ҳақида эълон қилган.


Ўзбекистон Хитойга қовун экспорт қилишни бошлайди - Халқ сўзи\n11:27 05 Сентябр 2019 Жамият\n“Ушбу баённомага мувофиқ, Ўзбекистондан Хитойга экспорт қилинадиган қовун Ўзбекистоннинг тўртта вилоятидан – Хоразм, Сирдарё, Жиззах ва Қашқадарё вилоятларидан бўлиши лозим. Шунингдек, Хитойга экспорт қилинадиган қовун фитосанитар талабларга тўлиқ мувофиқ келиши, жумладан, зарарли организмлардан ҳоли ҳудудларда етиштирилиб, карантин инспектори томонидан мониторинг назоратидан ўтказилган бўлиши талаб этилади.\nҚовунни экспорт қиладиган барча далалар, қадоқлаш цехлари Хитой ва Ўзбекистон карантин хизматларининг биргаликдаги рўйхатидан ўтказилиши ва тасдиқланиши лозим. Ушбу рўйхатдан жой олишни режалаштираётган тадбиркорлик субъектларидан 10 сентябрга қадар "Ўздавкарантин" инспекциясига мурожаат қилишлари сўралади”,—дейилади ушбу инспекция ахборот хизмати хабарида.\nЭслатиб ўтамиз, ҳозирги кунда Хитойга Ўзбекистондан экспорт қилишга рухсат этилган карантин остидаги маҳсулотлар тури 12 та (гилос, мош, қобиқсиз грек ёнғоғи, ширин ва аччиқ бодом, узум данаклари, кунжут, майиз, қуритилган аччиқ қалампир, аччиқ қалампир, ўрик қоқиси, қовун)ни ташкил этади.\nЭкспортёр тадбиркорлар юқорида кўрсатилган маҳсулотларни транспорт бирликларига юклашдан олдин "Ўздавкарантин" инспекциясининг ҳудудлардаги инспекторларига мурожаат этишлари лозим.\nҲозирда "Ўздавкарантин" инспекцияси ХХР карантин хизмати билан Хитойга қўшимча равишда анор, узум ва лимон экспорт қилинишига рухсат олиш бўйича музокаралар олиб бормоқда.


Тошкент вилоятида талаба рашк туфайли қасддан одам ўлдиришга уринди\n01:44 17 Октябр 2019\n18:27 08.04.2019 Ҳавола олиш\nТошкент давлат аграр университетининг 3-босқич талабаси рашк туфайли бир кишини пичоқлади.\nТОШКЕНТ, 8 апр - Sputnik. Тошкент вилоятида талаба рашк туфайли бир кишини пичоқлади.\nБош прокуратуранинг хабар қилишича, 07.04.2019 йил Янгийўл тумани “Ахил” маҳалласида яшовчи А.А. (1993 й.т, Тошкент давлат аграр университетининг 3-босқич талабаси) шу маҳалладаги “Senyor Pomidor pasta & BBQ” кафеси олдида фуқаро Б.Х. (1992 й.т, ишсиз) билан рашк сабабли жанжаллашиб, ёнидаги пичоқ билан Б.Х.ни қасддан ўлдириш мақсадида юрак соҳасига 2 маротаба, бўйин қисми ва чап сон соҳаларига бир маротаба уриб, тан жароҳатлари етказган.\nШу куннинг ўзида Янгийўл туман прокуратураси томонидан фуқаро А.А.га нисбатан Ўзбекистон ЖК 25-моддаси орқали 97-моддаси 1-қисми (қасддан одам ўлдиришга суиқасд қилиш) билан жиноят иши қўзғатилиб, тергов ҳаракатлари олиб борилмоқда.\nЖиноятчи тегишли процессуал тартибда қўлга олинган.


Ўрунов ҳеч кимга керак эмасми Остондан “Спартак” ҳам Газизов ҳам воз кечди 4-08-2021, 10:01 | Zamin.uz\nЎрунов ҳеч кимга керак эмасми? Остондан “Спартак” ҳам, Газизов ҳам воз кечди!\nРоссия премьер-лигасидаги ягона вакилимиз Остон Ўруновнинг ишлари ҳеч юришмаяпти. Ўтган йили шу пайтда Россия футболидаги барча гранд клубларнинг орзусига айланган креатив футболчимиз айни пайтда ҳеч бир жамоага керак бўлмай қолди.\nРоссия премьер-лигаси вакиллари янги мавсумга пухта тайёргарлик кўриш мақсадида хорижий ўқув-машғулот йиғинларида иштирок этмоқда. Остон Ўрунов билан 2025 йилнинг ёзигача амал қиладиган шартномага эга бўлган “Спартак” жамоаси асосий таркиб футболчиларини Австрияда бошланган ва 5 июлга қадар давом этадиган йиғинга олиб кетган.\nЯнги мураббийлар штаби ҳам ўзбек ярим ҳимоячисини асосий таркибга қўшмади ва йиғинга жалб қилмади.\n- Ўрунов “Спартак-2” жамоаси билан машғулот ўтказиш учун қолдирилди, - деб баёнот берди “Спартак”нинг жамоатчилик билан алоқалар департаменти директори Антон Фетисов.\n“Спартак” бир ой муқаддам бош мураббийликка португалиялик Руй Виторияни таклиф этган эди. Бу мутахассис шакллантирган мураббийлар штаби ҳам Остон Ўруновга имконият бермайдиган кўринади. Буни футболчимиз асосий жамоа билан хорижий йиғинга олиб кетилмагани исботлаб турибди.\n“Спартак”даги мувффақиятсизликка қарамай, Остон Ўруновга икки клуб харидор бўлганди. Қишки трансферлар даврида “Рубин” ўзбек футболчиси трансфери бўйич расмий сўров юборди. Лекин москваликлар 6 миллион евро сўрагани учун бу трансфер барбод бўлди.\nКейинроқ, ҳамюртимизни “Уфа” ижарага олди ва мавсум охирида сотиб олишга ҳаракат қилди. Томонлар бир неча ой давомида музокара ўтказди. “Уфа” клуби бош директори Шамиль Газизов бу ҳолат якуни бўйича изоҳ берди.\n- Янги олиб келинган футболчилар орасида Остон Ўрунов йўқ. Бу ҳақида яна нимани гапириш мумкин? Биз ўзбек футболчиси учун бир миллион еврони учга бўлиб тўламоқчи эдик ва тўлов муддатлари аниқ кўрсатилганди. “Спартак” эса, бизга бошқача талаблар қўйди. Уларнинг шартини биз бажара олмаймиз. Ҳамкорлик учун раҳмат, лекин биз Ўрунов учун курашдан чиқдик. Бу оддий ҳолат холос, - деди Шамиль Газизов.\n“Уфа” бош директори Шамиль Газизов Остон Ўруновни Россия футболчига олиб кирганини ҳаммамиз яхши биламиз. У футболчимизнинг “Локомотив”дан “Уфа”га трансфери шахсий маблағлари эвазига амалга оширган эди.\nҲамюртимизнинг “Спартак” таклифини қабул қилишига ҳам айнан Газизов таъсир ўтказган. Аниқроғи, ўзи “Спартак” бош директори этиб тайинланганидан кейин Остонни бошқа клубларга бермасдан Москвага олиб келди.\nОхир-оқибат, Газизовнинг иши “Спартак” раҳбариятига маъқул келмади ва қисқа муддатда истеъфога чиқарилди. Унинг ортидан Остон Ўрунов ҳам янги жамоа топиши кераклиги айтилди.\nАйни пайтда Остон Ўруновда фақатгина “Спартак-2” жамоаси сафида Миллий футбошл лигасида тўп суриб, ўзининг нималарга қодирлигини исботлаб қўйиш варианти қолди холос. Чунки, янги жамоада ўзини кўрсата олмаган ва бир мавсум давомида бир неча маротаба жароҳат олган футболчини ўз олдига юксак мақсадларни қўйган клублар сотиб олмаслиги ҳақиқатга яқинроқ.\nЁки Остон Ўрунов ҳам премьер-лигага керак бўлмай қолгани учун ортга қайтган Жасур Жалолиддинов сингари юртимизга қайтиб келиб, ҳаммасини бошидан бошлаши керак бўлади. “Замин” янгиликларини “Telegram”да кузатиб боринг\nЯнгиликлар » Спорт » Ўрунов ҳеч кимга керак эмасми? Остондан “Спартак” ҳам, Газизов ҳам воз кечди!


“Мени кечир, она тилим, мени кечир...” - Халқ сўзи\n13:35 07 Май 2019 Жамият\nЎзбекистон Республикаси Инновацион ривожланиш вазири, таниқли генетик олим, Бутунжаҳон Фанлар академияси аъзоси, академик Иброҳим Абдураҳмоновнинг рус тилига давлат тили мақоми берилишини сўраб мактуб ёзган “зиёли”ларга билдирган оташин муносабатини ўқиб, ниҳоятда таъсирландик. Айниқса, “зиёли“ сўзининг қўштирноққа олинганлиги айни муддао бўлибди. Қўштирноқ ўзбекнинг забардаст шоирларидан бири, раҳматли Аъзам Ўктамнинг “Ташхис“ шеъридаги мазкур мисраларни бизнинг ёдимизга солди:\nРост кўринди оздек –\nқўшиб гапирди, ёзди.\nАкадемик олимимиз тўғри таъкидлаганларидек, бир гуруҳ “зиёли“ларнинг бу хати ўзбек халқининг тарихи, бугуни ва келажагига зиён етказишдан бошқа нарса эмас. Бу хатга бошқача ташхис қўйиб ҳам бўлмайди. Ўзбекистон халқ шоири Муҳаммад Юсуфнинг сатрини ҳам бежиз келтирмадик. Биз ҳали ўтган ХХ асрда тилимиз олдида қилган гуноҳларимизни ювганимиз йўқ. Она сутидек азиз ва муқаддас, мўътабар она тилимиз бизнинг гуноҳларимизни ҳали кечиргани йўқ. Кечирмайди ҳам. Гуноҳ устига яна гуноҳ қилиш шартми?!\nМуҳтарам Президентимиз 2017 йил 3 августда ижодкор зиёлилар билан бўлган учрашувда: “Бугун одамларимизнинг қонини тозалаш керак, бу маънавий тозариш жараёнида адабиётнинг ўрни беқиёс. . Адабиётга, китобхонликка катта эътибор қаратаётганимиз ҳам шундан“, дея алоҳида таъкидлаган эдилар. Академик И. Абдураҳмонов она тилимизга муносабатда бизнинг генларимиз, яъни қонимиз муҳим аҳамият касб этишини илмий жиҳатдан исботлаб бердилар. Таниқли генетик олимнинг “ генларни “ўқиш” жараёнида фан тилида мутация дейиладиган ҳодисага асосланиб генетик тарихга бир назар солса бўлади. Соддароқ қилиб айтсам,одамзод пайдо бўлибдики, генларни аждодлардан авлодларга берилишида муҳрланган ўзгаришларни кўра оласиз. Бу эса Ўзбекистон халқларининг генетик тарихи ўртача эллик минг йилдан зиёд эканини кўрсатиб турибди. Демак, биз Европа халқларидан 16 минг йил қадимийроқмиз” деган фикрлари бизнинг мудроқ шууримизни уйғотиши, фарзандларимиз қалбидаги она юрт ва она тил билан фахрланиш туйғуларини янада юксалтириши шарт! Бу илмий хулосалар хорижда, халқаро журналларда чоп қилинган, хорижлик олимлар томонидан эътироф этилган! Ёки Ўзбекистон Қаҳрамони, атоқли адабиётшунос олим Озод Шарафиддинов умрининг охирги йилларида она тилимизнинг буюк жонкуяри сифатида майдонга чиқдилар. Ҳа, айнан “майдонга“ чиқдилар. Она тилимизни ҳимоя қилишимиз учун ҳали яна кўп марталар майдонга чиқишимиз зарур эканлигини халқнинг илдизига болта уришдан чўчимайдиган, халққа зиё тарқатишнинг ўрнига унга зиён етказаётган бир гуруҳ “зиёли“ларнинг хати ҳам кўрсатиб турибди. Муҳтарам Президентимиз, “одамларимизнинг қонини тозалашимиз керак, бу маънавий тозариш жараёнида адабиётнинг ўрни беқиёс“, деган бўлсалар, Озод домла ўтган аср 90 - йилларида “Адабиёт тилдан бошланади“ сарлавҳали мақола ёзган эдилар. Тилимизни яна қарғаларга чўқитиб қўядиган бўлсак,одамларимизнинг қони қачон тозаланади? Ўсиб келаётган ёш авлоднинг, халқимизнинг , мўътабар адабиётимизнинг келажаги нима бўлади?\nЎзбекистон Қаҳрамони, таниқли жамоат арбоби Озод Шарафиддиновни кўпчилик адабиётшунос, чўлпоншунос олим ва таржимон сифатида яхши билади. Ҳаётининг сўнгги йилларида Устоз асосан бадиий публицистика билан шуғулландилар ва адабиётимиз, маънавиятимиз хазинасига бебаҳо бойлик бўлиб қўшилган гўзал эсселар ва мақолалар ёздилар. Олимнинг “Навоий сабоқлари“,“Она тилим - ифтихорим, инжа ганжинам“, “Тилда ҳикмат кўп“, “Тил илмининг дарғаси“, “Отажон Ҳошимов шахсияти. Тақдири. Ижоди“, “Фан гўзаллик ҳисси билан тирик” каби эссе ва мақолаларида миллий тил, тил таълими, тил тараққиёти ва софлиги сингари энг етакчи муаммолар дадиллик билан кўтарилган. “Ўзбек тили нафақат қадимий тил, у ғоятда нафосатга бой тил, у ҳар қандай маънони энг нозик, энг инжу қатламларигача ифодалаб бера оладиган, ўзининг гўзаллиги билан одамга завқ - шавқ улаша оладиган, баҳри дилини очиб, гўзаллик туйғусини қондира оладиган тил“,деб ёзадилар Озод домла. Яна бир ўринда Устоз: “Афсуски, йиллар ўтган сайин, ҳатто ўзбек тилига давлат тили мақоми берилганидан кейин ҳам зиёлиларимиз ўртасида ўзбек тилини биладиганлари, она тилида фикрини ифодалаб беришга қурби етадиганлар борган сари камайиб кетяпти. Телевидениени кўриб ўтириб, турли -туман шифокорлар, олимлар, давлат арбоблари, муҳандислар, молиячилар, солиқ идорасининг ходимлари ва ҳоказо ҳоказоларгина эмас, ҳатто сухандонлар, муҳаррирлар ва бошқаларнинг ҳам пойинтар - сойинтар жумлаларини эшитиб, эга-кесимини мувофиқлаштира олмаётганига, жумланинг боши билан охирини қовуштира олмаётганига гувоҳ бўлиб сочинг тикка бўлиб кетади. Буларнинг бари эл-у юртнинг кўз ўнгида она тилимизни таҳқирлашдан ўзга нарса эмас-ку!Тилни менсимаслик, миллатни менсимаслик, ватанни менсимасликни кўрсатадиган ўта нохуш бир ҳолдир“.\nРус тилига давлат тили мақоми берилишини талаб қилиб хат ёзган “зиёли“ларнинг ҳаммаси Ўзбекистон аталмиш муқаддас Ватанда туғилиб ўсган,Ватанимизнинг энг юксак мукофотлари билан тақдирланган бўлсалар-да,уларнинг кўпчилигининг Устоз айтганларидек “она тилида фикрини ифодалаб беришга қурби етмайди“. Улар бизнинг тилимизни менсимаганлари учун ҳам ўзга тил учун давлат мақоми берилишини сўрашяпти. Тилимизни менсимаслик орқали улар ўзларининг миллат ва Ватанга муносабатларини ҳам очиқ билдиришди. Ўзимизнинг дунёдаги энг бағрикенг, меҳмондўст халқ эканлигимиз билан фахрланамиз. Лекин, хокисорлик ҳам шунчалик бўладими, ўз фарзандлари ўз она тилини билмаса, билмагани ҳам майли, ўзга бир тилга давлат тили мақомини беришни талаб қилса, бу бедодликка қандай чидаш мумкин? Биз ҳар қандай хорижий тилларни ўрганиш тарафдоримиз. Кўп тил билиш дунёнинг барча дарвозаларини очади, халқларни бир бири билан яқинлаштиради, дўстлаштиради. Фақат хорижий тилни ўрганиш ўз она тилини билмаслик, уни унутиш эвазига бўлмаслиги керак. Ахир, ҳамма нарсанинг жавоби борку! Биз кўнгли очиқ, қўли очиқ, ўзимиз пойгакда ўтириб, меҳмонни тўрга ўтказадиган, фарзандларимизни “отам, онам” деб алқайдиган халқмиз. Бошқа халқларда кам учрайдиган бу азиз миллий қадриятларимиз билан фахрланамиз. Бизнинг меҳрибон онамиздек, табаррук она еримиздек азиз она тилимизни камситишга ҳеч кимнинг ҳақи йўқ!\n“Ўзини ўзбек зиёлиси деб ҳисоблаган ҳар бир инсон фақат тил байрамларида эмас, доимий равишда она тилимиз байроғимиздек юксак ва покиза бўлиши тўғрисида қайғурмоғи ҳам фарз, ҳам қарздир”, деб ёзадилар Озод домла. Устознинг она тилимиз ҳақида қайғуриб, жисми жонлари оғриб ёзган мақолаларини ўқиб, хаёлимизга бир фикр келганди. Бизнинг назаримизда она Ватан, она тили ва бизнинг киндик қонимиз томган тупроқ муштарак тушунчалардир. Айниқса, ёшимиз улғайиб, тупроққа яқинлашганимиз сари биз тилимизнинг қадрини, унинг ниҳоятда муқаддаслигини англаб борсак керак. Шундай улуғ қадрни англамаганларга, билмаганларга , ёки била туриб ўзини билмасликка солаётганларга шоир айтганидек бизнинг “раҳмимиз келади”. Уларга Яратганнинг ҳам раҳми келсин!\n“Халқимизнинг тарихи қадим–қадимларга тақалар экан, ўзбек тилига ҳам қадимий тил намунаси сифатида қарашимиз, уни асраб – авайлашимиз лозим. Бутун цивилизациядаги генлар тўплами бизда мужассам бўлган,тилимизнинг нақадар бойлигини , унда биз ўзимиз тушунмаган қирралар ҳануз борлигини инкор қилиб бўлмайди. Ўзбек тилини ўрганишдан инсонларда ғурур пайдо қилишимиз зарур”, дейди “Газета.uz” да босилган мақоласида Ўзбекистон Республикаси Инновацион ривожланиш вазири, академик И. Абдураҳмонов. Тилимиз – бизнинг ўтмишимиз, бугунимиз, келажагимиз ва ўзлигимиздир. Улуғ аждодларимиз томирларига боғлаб турган ришталаримиз, юрагимизда уриб турган қонимиз, жонимиздир бизнинг она тилимиз!Юраксиз, қонсиз, жонсиз яшаш мумкинми? Ўз она тилини билмасликдан уялмаслик, яна бунинг устига бир хатони икки хатога айлантириб, ўзга тилга давлат тили мақомини беришни сўраш тузлуққа . . . эмасми?! Ахир Ўзбекистон Республикаси Конституциясининг 1 боб 4 – моддасида “Ўзбекистон Республикасининг давлат тили ўзбек тилидир” деб белгилаб қўйилганку!\nҲар қандай миллий ифтихор, миллий ғурур она Ватанни ва она тилини севишдан бошланади. ”Она тилимизнинг камолоти йўлидаги саъй –ҳаракатимизни кучайтириш кераклиги яққол сезилиб турибди. Тилимиз ҳамон парваришга ва ҳимояга муҳтож” деб ёзган эдилар Озод домла. Ўзга тилга давлат тили мақоми берилишини сўраб ёзилган хат бизни огоҳликка даъват этиши шарт. Она тилимизни ҳимоя қилиш биз учун энг муқаддас бурч, буюк аждодларимиздан қолган мерос, қарз эканлигини унутмайлик!\nРаъно Сайфуллаева, филология фанлари доктори, ЎзМУ профессори\nҲулкар Ҳамроева, филология фанлари номзоди.


Жинсий қувватни ошириш учун дорилар еркаклар учун – Пазанда.Уз / Pazanda.uz\nГлавная / Медиа / Жинсий қувватни ошириш учун дорилар еркаклар учун\nBarno Mir 26.02.2022\tМедиа, Саломатлик Comments Off on Жинсий қувватни ошириш учун дорилар еркаклар учун 124 Показы\nПотенсия билан боғлиқ муаммолар кўпчилик ўрта ва катта ёшдаги еркакларга таниш. 20 ёшли севишганлар заифлашган ерексия ва жинсий алоқанинг етарли емаслиги билан боғлиқ муаммолардан азият чекмайдилар. Бироқ, 35 йилдан кейин бундай муаммолар ўзларини тез-тез ҳис қила бошлайди. Уларни ҳал қилиш учун бу потенсиални ошириш воситаларидир. Улар марказий асаб тизимига тасир қилувчи, ероген зоналарга қон оқимини рағбатлантирадиган ва жинсий истакни кучайтирадиган дорилар.\nЖинсий кувватни оширадиган дориларни қабул қилиш натижалари:\nЖинсий фаолликнинг ошиши. Препаратнинг бир қисмини олиш кифоя, чунки ярим соат ичида яқинлик учун ёниш истаги пайдо бўлади.\nЕрексиянинг кучайиши. Қон фаол равишда ероген зоналарга оқиб боради, шунинг учун жинсий олатни жинсий алоқада узоқ вақт давомида тик ҳолатда бўлади.\nИнтим ҳаёт сифатини якҳшилаш. Потенсияни оширадиган, ҳис-туйғуларни кучайтирадиган дорилар. СҲунинг учун жинсий алоқа қилиш нафақат еркак, балки аёл учун ҳам завқдир, чунки у унинг фаоллигини ҳис қилади.\nУшбу тоифадаги воситалар гиёҳванд моддалар емас ва гиёҳвандликка олиб келмайди. Бироқ, улар асаб тизимига тасир қилади, шунинг учун уларни ишлатишдан олдин, албатта, кўрсатмаларни ўқиб чиқишингиз керак, ҳатто ундан ҳам якҳшироқ мутакҳассис билан маслаҳатлашинг. Ишлаб чиқарувчи томонидан белгиланган дозаларни оширманг. Агар потенсиални ошириш учун таблеткалар керакли натижага олиб келмаса, бошқа дориларни кўриб чиқиш тавсия етилади. Аммо икки ёки уч марталик дозадан фойдаланиш интим саломатликка зарар етказиши мумкин!\nЖинсий кувватни ошириш учун дори маблағларнинг турлари\nУшбу тоифадаги дори воситаларининг кенг ассортименти мавжуд. Улар турли форматларда келади:\nЕнг машҳур Еркаклар жинсий қуввати таблеткалари орасида дапоксетин, силденафил, тадалафил, Киалис, Виагра ва бошқалар мавжуд. Бундай маҳсулотларни икҳтисослаштирилган дўконларда, дорикҳоналарда, жинсий алоқа дўконларида топиш мумкин. Бу сизнинг соғлиғингиз ҳақида еканлигини унутманг. СҲунинг учун, ҳақиқатан ҳам юқори сифатли потенсиални ошириш учун дори сотиб олиш учун ишончли етказиб берувчилардан маблаг кисмини буюртма қилишни тавсия етамиз. Кҳавфсиз ва самарали стимуляторларни сотиб олиш учун Виагрушка веб-сайтига ўтинг ва бугунги кунда арзон наркҳлардаги маҳсулотларни танланг!\nПред. Гемаройга қарши дорилар мазлар гемаройни даволаш\nСледующая Гижжага қарши дорилар. Гижжа белгилари даволаш


Асал ва долчин инфарктдан сақловчи тенгсиз восита ёхуд минг бир дардга даво неъматлар - 4 Мая 2020 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nСреда, 03.06.2020, 15:29\nГлавная » 2020 » Май » 4 » Асал ва долчин инфарктдан сақловчи тенгсиз восита ёхуд минг бир дардга даво неъматлар\nАсал ва долчин инфарктдан сақловчи тенгсиз восита ёхуд минг бир дардга даво неъматлар\nЗамондош олимлар асал ва долчинни барча турдаги касалликларни ҳеч қандай асоратларсиз енгишда энг самарали восита сифатида тан олишди.\nҚадимги табобатда бу аралашмадан юз йиллар давомида фойдаланишган. Асал ширин бўлса-да, уни маълум миқдорда шифобахш восита сифатида истеъмол қилиш ҳатто қандли диабетга чалинган беморларга ҳам зарар келтирмайди.\nҲар куни эрталабки нонуштада мураббо ўрнига асал ва долчин пудраси суртилган нон енг. Бу артериядаги холестерин миқдорини пасайтириб, инсонни инфарктга чалинишдан сақлайди. Ҳатто инфарктни бошдан кечирган инсонлар ҳам унинг такрорланиш хавфини қисқартириш имконига эга бўлишади.\nАсални мунтазам равишда долчин билан истеъмол қилиш нафас олишни яхшилайди ва юрак мушакларини мустаҳкамлайди.\nАмерика ва Канададаги бир қанча қариялар уйи-да мижозларга мунтазам равишда асал ва долчин аралашмаси берилиши уларда ёш, артерия ва вена умумий ҳолати билан боғлиқ ўзгаришларга сабаб бўлди.\nАртритдан азият чекувчилар ҳар куни эрталаб ва кечқурун 1 пиёла иссиқ сувга 2 қошиқ асал ва 1 чой қошиқ долчин солиб ичишлари керак.\nБу ичимликни мунтазам равишда қабул қилиш ҳатто сурункали артритни ҳам даволайди. Копенгаген институти ҳомийлигида ўтказилган тадқиқотда шифокорлар томонидан 1 ош қошиқ асал ва 1/2 чой қошиқ долчинни нонуштадан аввал истеъмол қилиш буюрилган 200 мижоз бир ҳафтадан кейин текширувдан ўтганда уларнинг 73 фоизида оғриқ йўқолгани, артрит туфайли юра олмай қолган беморлар эса бир ойда ҳеч қандай оғриқни ҳис этмаган ҳолда юра олаётгани маълум бўлган.\nТадқиқотлар натижасига кўра, асалдаги қанд миқдорининг зараридан фойдаси кўпроқ эканлиги аниқланди. Ёши катта кишиларнинг асал ва долчинни тенг миқдорда истеъмол қилишлари диққатни жамлаб олиш ва ҳаракатчанлик концентрациясини яхшилайди.\nДоктор Милтоннинг айтишича, ҳар куни ярим ош қошиқ асал ва долчинни бир стакан қайнатилган сувга аралаштириб, эрталаб оч қоринга ва кун пешиндан оққанда, яъни 15:00 да ичиш сўна бошлаган ҳаётий фаолликни қайта тиклайди.\n2 ош қошиқ асал ва 3 чой қошиқ долчинни 2 стакан илиқ сувга аралаштириб ичиш 2 соат ичида қондаги холестеринни 10 фоизга камайтиради. Артритдан азият чекувчилар учун тавсия этилган миқдорда кунига 3 марта истеъмол қилиш хасталиги сурункали тус олганлар организмидаги холестеринни меъёрий даражага келтиради.\nҲар куни тоза асал истеъмол қилишга одатланганлар ҳам холестериндан бошқаларга нисбатан кам азият чекади.\nАсал ва долчинни ҳар куни истеъмол қилиш организмнинг ҳимоя тизимини мустаҳкамлайди.\nОлимлар асал таркибида жуда кўплаб витаминлар ва темир борлигини аниқлашган.\nАсални мунтазам истеъмол қилиш оқ қон таначаларининг турли вирусли ва бактериологик хасталикларга қарши курашиш хусусиятини оширади.\nПешоб халтачаси яллиғланса…\n2 ош қошиқ долчин ва 1 ош қошиқ асални 1 стакан илиқ сувга аралаштириб ичиш лозим. Бу пешоб халтасидаги микробларни ўлдиради.\nСочи тўкилаётган ёки кал бўла бошлаган одамлар бош ювишдан 15 дақиқа аввал иситилган зайтун мойи, 1 ош қошиқ асал ва 1 чой қошиқ долчин қўшиб тайёрланган аралашмани соч илдизига суртиши лозим. Кейин сочлар илиқ сувда чайиб ташланади. Бу усулнинг самарасини сезиш учун ҳатто 5 дақиқа кифоя.\nТенг миқдордаги асал ва долчин аралашмасини терининг зарарланган жойига суртиш экзема, замбуруғ ва бошқа кўплаб тери билан боғлиқ касалликларда шифо бўлади.\n3 ош қошиқ асал ва 1 чой қошиқ долчиндан тайёрланган паста тунги уйқудан олдин юзга суртилиб, эрталаб илиқ сувда чайиб ташланади.\n2 ҳафтада ҳуснбузарлар бутунлай йўқолади.\nОғиздан ҳид келиши\nЖанубий Америка аҳолисининг эрталаб уйқудан уйғонганда биринчи қиладиган иши — кун бўйи оғзидан ёқимли ифор таралиши учун томоғини асал ва долчин қўшилган сувда чайиш.\nҲиндистон ва Япония олимлари тадқиқотлари натижасига кўра, асал ва долчин аралашмаси қоринда дам йиғилишининг олдини олади.\n1 чой қошиқ долчин ва 5 чой қошиқ асал аралашмасини тишга қўйиш оғриқни босади. Бу муолажани оғриқ бутунлай босилмагунича кунига 3 маҳал қўллаш мумкин.\nЭшитиш қобилияти йўқолса…\nҲар куни эрталаб ва кечки пайт асал ҳамда долчинни тенг миқдорда истеъмол қилиш керак.\nБир қисм асалга икки баробар миқдорда сув ва кичкинагина чой қошиқда долчин қўшиб, ҳашарот чаққан жойга суртилса, 1-2 дақиқа ўтиб қичишиш ва оғриқ йўқолади.\nШамоллашдан азият чекаётганлар 1 ош қошиқ илитилган асалга 1/4 чой қошиқ долчин қўшиб, кунига 3 маҳал истеъмол қилишлари лозим.\nБу усулдаги муолажа ҳатто сурункали йўтал, шамоллашни ҳам даволайди ва бурунни тиқилмалардан тозалайди.\n(овқатни ҳазм қила олмаслик)\n2 ош қошиқ асалга аралаштирилган долчин пудрасини овқатдан олдин истеъмол қилиш ошқозонда кислота миқдорини пасайтиради ва оғир таомларни ҳазм қилишда ёрдам беради.\nАсал ва долчин аралашмаси ошқозондаги оғриқни босиб, ярани тузатади.\nИспаниялик олимлар асал таркибида грипп бактерияларини ўлдириб, инсонни касалликдан қутқарадиган табиий элементлар борлигини аниқлашди.\nУзоқ умр кўрай десангиз…\nМунтазам равишда асал ва долчин қўшилган чой ичинг. У қариш жараёнини секинлаштиради. Чойни тайёрлаш учун 1 қошиқ долчин устига 3 стакан қайноқ сув қуйиб дамланади ва совигач, 4 қошиқ асал аралаштирилади. Кунига 3-4 маҳал 1/4 чашкадан ичилади. Ушбу чой терини тетик ва юмшоқ сақлаб, қаришдан асрайди.\nКатегория: Foydali maslahatlar / Полезны советы | Просмотров: 41 | Добавил: Sherlaruz.CoM | Рейтинг: 0.0/0